url: =ZOMI IDENTITY & ZOMI RECOGNIZED. Gelh - Kham Lam Tuang - Laibu Saal\nHome > Thuluui/Articles > ZOMI IDENTITY & ZOMI RECOGNIZED. Gelh - Kham Lam Tuang\nZOMI IDENTITY & ZOMI RECOGNIZED. Gelh - Kham Lam Tuang\nZOMI IDENTITY & ZOMI RECOGNIZED\nAtung a ZOMI Identiy leh Recognized kici pen ZOMI Tuiphumpawlpi ZBCM piana, 2013 ZBC pan CBC kilaihna, ZNC pan ZCD kilaihna hangte ban ah ZRO, ZORO husate leh GZA husate in mipite tampitak khanglo hi. Myanmar Census 2014 Code No-914 vai in ZOMI tamzawte Tribalism felling pan in Nationallism felling hongguan hi. ZOMI makai pawl khat leh Mipi lampan in ZOMI ihihna IDENTITY leh ciaptehna ngahna RECOGNIZATION teltheilo in, uanggen luapawl a om kawmkal ah, a telzolo om ahih man in ZCD kikhop Tedim(March17-19,2015) ah mipite simding in konggelh khia hi. I khentel theihloh man in ki uanggenlua zel in mipi lamte lametna nasanglua khin ahih man in, igenbang a tantun loh ciang in mipite muanna beithei hi.Tangthu suisiammi leh mipil ka hi kei hi. A hizong minam veiluatman in ngaihsut leh gelh,gim leh tawl thuah in konggelh hi. A beisa hun in ZOMI minam makai tampi,Party makai tampi,tangthu gelh tampi a om hang in ZOMI National felling hong guan taktak ZNC Manipur leh Myanmar ate hi in, I kimuanna dang khat ZRO/A te hi pen hi. Ei leh ei ihihna IDENTITY genlo in,telkei le hang Namdangte in hong phuahtawm sak bek tawh hong recognized ciamteh den ding uh ahihi.ZOMI Identity hihnatak apulak ngamnawnlo, asihpih ngamnawnlo Hausa,Makai,Party makai zong tampi ki omlaihi.Sum leh panmunthu hang in avaitham tampi om uhhi.\nA. Bang hiam ZOMI Identity?\nMinam makai khat in a minam Identity tello pi in gencianna (Definition) leh Party minsia in kuamah in muanf zolo hi. General.Aung San in mipi azawhna Gam leh lei piak ding,Ki Ukna ah suahtakna piak ding Mongolia minam ihihna lim gen mahmah hi.Tuni ZOMI makai khat in namite tung bang nagen hiam? Kingaihsut ding thupi hi. MNF Makai Mizo Nampa Pu Laldenga in Pasian leh Kan ramtan ci in (sologan) zang in Israel gambang in Keugawm gam Mizoram bawngnawi leh Khuaizu luanna gam suaksak ding ci in hanthon den hi. Zomi ihihna lai ahi a,La ahi zong in,Tangthu leh Laibute siksan in, I ngeina leh Pu leh Pate ton leh dante I zuihtoh zel nae ahihi.1925 Zolai simBu(KamHau Dilect) leh 1925KamHau GamUk ThunKhun(Kam Hau Code) Pilot minzang gelhte ah ZOMI mah ihihna Identity kigelh khinhi. ZOMI zangnuamlo ZO bek zangnuamte in ZCD bang pen ZOMI nam khenkham hi ci uh a, amaute a kigawm theiding lai abalnen hizaw uhhi. Topa Jesu in amah hihna,Pasian kiangpan hongpai ahihna gengen a tua pen ama Identity ahihi.A hizong in Rome Kumpi leh Galkapte in Jesu hihna Identity pen Jews te Kumpipa khat in ciamteh Recognized zawsawp uhhi. Tu in ZOMI I kicihcih hang in India leh Myanmar Kumpi tein, ZOMI Identity pen Recognized saknai lo ahih man in ZOMI,ZOGAM kicipen Laisung ah kipawlna ciang bek in Registered bek in,Recognization ZOMI, ZOGAM om nailo ahih man in Myanmar gamlimsung ah ZOGAM kigelhnai lo hi. UNO leh Minam tawh kisai laibawlte in ciaptehna tamnai lo a hihi.(Gentehna in I Laisiangtho Tedim-Chin, Tedim Dilect) UNO Recognization ka gen ciang in Federal State or Government State/Nation a gennuam ka hihi.\n1. ZOMI Registered –\nZomi min zang in Kipawlna Society,Association,Organization,Party,Fellowship minte khatpeuh Community hang Kumpite tung Registered ciaptehna I ngah khongte Kumpite in hongciaptehsak ci in, uanggen in ilung adam hi. Hoih hi lungdam ding mah hi.\n2. ZOMI Recorded –\nHih zong Kipawlna tuamtuam leh Paukibangte Kumpi lamtawh kisai Minority Minam min khumna hi in, nasep maban gualzo lua khin dan in uanggen luat ding hi lo hi.(Gentehna- Chin code nuai a,Namke Code Number neite, ZOMI-914 MyanmarCensus 2014 ah mihing 60000 val in gelh cihte )\nZomi Identity recorded ,Registered leh ZOMI Identity ihihna ding Recognization van leh lei in ki khai lai hi.Iteltheih ding in MNF/MNA Pu Laldenga in Kum 20 val MIZO identity hihna thauzang in India Kumpi langpan uhhi. Myanmar,India,Bangladesh a om Zosuante gamkhat gawmding UNO Recognized ngah ding han ciam hi.A hizong in Mizo Identity hihna Mizoram State bek tawh 1997 Februarykha 20ni in India Kumpi Recognized sakta hi.MyanmarZOMI tein Myanmar Citizenship gammi hihna CHIN tawh ki recorded pen ZOMI tawh recognized a ngahnuam ihipan hi.\n3. Kuate in ZOMI Identity Pulak\n(i)-1953 Kum in ZOMI Baptist Convention Rev.S.T.Hau Go in na phuthi. 1995 in ZBCM , 2011 in Tedim Baptist Convention tuamdin ,2013 in ZBC bei CBC tawh laih Kalay Valley Baptist Association in Convention ngahnuam in tangdin suak hi. Hih bang kikhennate ah Makai liantampi in Political Reason hi in umlo in,CHIN lampawl ah omnuam tan tan uhhi.MBC Member hihding bek hanciam om, Pawlkhat in Paukibangteng bek ZOMI ah omkhom leng ci,Pawlkhat in MBC member a hihnak leh ZBC leh ZBCM ah I omloh hang pha mawhlo ci uhhi. Amasa in hibang ki khenna pen ZOMI hi veve Political reason pan Administrative Uknaza ngahnop mantek in kikhenna piang ahihi. A tom in Identity sang in Record leh Registered thupisak makaite in CHIN mah deihtentan uh ahi zaw hi.\n(ii) 1970 Jan 21 -Zomi National Congress Party Pu T.Gou Za Gin leh S.Thang Khan Gin in Manipur pan phut uhhi. Mitampi in zui thukim in, tunidong ciang ZORO tetawh maban zomto uhhi. A hizong in Nationalism lungsimpualo Clanism or Tribalism apua khangnote in ZO /Zou bek mah deih in omtuam hi. Father of Zomi angah masapen ahihi.\n(iii)1970- Zomi Liberation Front Pu Tial Khar Falam in MNF Camp Bangladesh pan phut hi.1988 pan CNF/A mintawh laih leuleuh uhhi.\n(iv) 1988 –Zomi National Congress Party Pu Pum Za Kap te in phut in ZNC MP Pu Chin Sian Thang leh Pu Thang Lian Pau in 1990 kum in ngah uhhi.Tu a ZCD Party Pu Chin Sian Thang hong makaih pen ahihi.\n(v) 1993 April 9- Pu Khai Za Song Guite in (Ex-MLA Karbilong) n ZRO-Zomi Re-unification Organization phut in, amasa pen President Lt.Col.Hang Khaw Lian-Hatlang in sem in kiciamteh hi,1997 kum in ZRA phut in ZRO President leh ZRA Chief in Army Pu Thang Lian Pau in tunidong sem hi.\nAtung a igente in aminbek mah hi icihhang in haksatna tampi thuak in,zum kong mangkong tung uh in, alutang uh piangam minamitte a hi uhhi.ZOMI Identity Kumpi tung leh Gamdang Kumpite,Mipi tung a pulak, a tangkote ahi uhhi.ZOMI Identity Kumpi Recognized ngah zawhna ding in Mipite in ipanpihtek ding ahihi. Zomi nammin in beina ding a vaihawm itheih gegu,Zomi mintawh Nammin,Gammin pianna ding a khaktante zawlbawlbawl ding a galbawlloh ding ahihi.\nB. ZOMI RECOGNIZATION\nZomi Recognization cihpen nam nih,namthum val om ding hi.A nuai a bang in, i gencian ding hi.Myanmar Census 2014 khitciang a, a kilimgen leh Kawlgam Thukhun 2008 siksan a lamet a om pen ZOMI kici Kumpite Department khatpeuh a Record leh Registered ciangbek hilo, Myanmar Danpi(Constitution) sung ah "ZOMI" te gamding kigelh a Leitunggamlim ah a kiguanding a utpen a hihi.\n1.Distric Level – Zomi Chin State sung ah District Level in kingah thei hi.Mizoram State sung ah Lai,Mara leh Chakma in Autonomous Distict council neituam in, amau leh amau kiteltuam in State Kumpi in Budjet gelsaklo in,Center pan kipia hi.\n2.Regional Level- Chin Sate sung hina pi Wa,Palongte Shan State sung a om bang in, Autonomous District etc.\n3.State Level- Mizoram State bang in Federal State\n4.State Government Level- Tu hunciang in State acih uh pen Independence Government in zong ki ci hi.Hihpen lametna cing bek hi. Manglam bang lel hi. UNO thukimpi a Gamkhat a ciaptehpihna ahihi.Hih a tung a nam 4 I etciang in ZOMI te in Identity leh Recognization tello ahih man in CHIN minamsung a Code number neihna te kisak theihpih ihi zawhhi. Zo leh Zomi akhentel theilo mipi tampi omlai hi.\nZosuan Makaite akuatek in IndiaMyanmar,Bangladesh gam a Zosuante gaawm khom in gamkhat,Laikhat,Paukhat zang khom ding ci in ngim uh hi.Thu baihlo ding hi.Pasian muang len na khempeuh sem thei in piangsak thei hi. Tua hun ciang in Zomi leh Chin,Zo leh Zomi,HualNog leh Mizo namminvai buaina omnawnlo ding a ZO bek kizang in ZO LAND kicita ding hi.Tuni in MIZO ram State in Zoram,Zotawng,Zofa,Zo nhahthlak te in ZO bek zang uh a,ZOMI te in zong ZOpau,Zolai,Zogam ci in ilimzattektek ding ahihi.ZOMI namte in ahihna uh IDENTITY telhak lua uh ahih man in,tuni in zong CHIN mah kisa kha uhhi.CHIN pen Myanmar Kumpi in I identity lopi in, hong recognized na uh ahihi. Tua hi in I IDENTIY mantak ipulak a ZOMI mah icih leh hunkhat ciang in Record leh Registered bek hi lo in,ZOMI Recognization ki ngah in District Level maw?Regional Level maw?State Level Maw? Independence Government Level Maw?khat in ZOMI khangsawnte a om hun omveve ding hi. Tua bang I ngahzawhna ding in tulaitak makaite tungpan kipanpan ta ahih man in a tangtunzawhna ding in mipite in thukimpih in,panpih ding ahihi.\nØ -Na Pu Na Pa khangpan ZOMI na kicih man inMyanmar gammi suakna hi zaw hiam?CHIN minam nahih man in Myanmat gammin hizaw na hiam?\nØ Chin minam na hih man in Kumpi nasepna ah zangkhang na hiam? Myanmar Minam khat na hih man in zangkhang theina hiam?\nØ ZOMI namte in Minampa neinailo uhhi,\nØ Mizo leh Naga in Pu Ladenga leh Mr.A.Z Phizo Father of Nation ci uhhi.\nØ Minampa kicite adamlai kuamah om lo hi.Tua ahih man in Minampa kici Kumpi bang in I ngaihsut amathu I man diamdiam ding khat hong piang ding hi.\nØ ZOMI namte, ZOGAM ding phutkhia in Gamkhat, Paukhat, Laikhat, Khuapikhat, Ki Ukna khat neikhom in hongbawl ding hi.\nBy - Kham Lam Tuang (0933567674 tgtuang@gmail.com Kalaymyo).\nesther niangpi April 19, 2016 at 2:35 PM\nItem Reviewed: ZOMI IDENTITY & ZOMI RECOGNIZED. Gelh - Kham Lam Tuang Description: Rating: 5 Reviewed By: Cinpu Zomi


timestamp: atn

url: =Thuthak Tomkimcing 15 Sep 2014 :: ZOMI DAILY\nposted on 16 September 2014 at 6:58 am Lomkholna: Hauthang, Myanmar, News, World, Zomi\nA. Myanmar Police Kum 50 cin Hakha ah’ sisan hopna nei.\n2010 Myanmar gambup kiteel pi napan mipi teel Tangmi palai MP akua mah tek a party panmun uh tawh nitumtum lel uh a, Tunidong Tedim, Tonzang, Cikha gamsungah MP te in kum li huam sungah gam leh nam ading mipi noptuam na asep taktak uh mipi ading in akilang veva kua mah in agen ding theinailo uh hi. Thunei kumpi USDP party pan in vaihawm na bek themthem akilang kimubek hi’ mipi in ci uhhi. MP te Khualzin, Meeting pai ci thei zel uh hi. Meeting ah banghiam thukikup cih kidong leh’ agen ding uh omlo kicihi. Mee kiteel ding hun lai in mipi kai khawm khawm napi MP ngahzawh muh hak mahmah uh mipi tawh kihona tawm mahmah cih kiza hi.\nPrevious: Mipil Galileo tangthu – Part 1\nNext: Ka Laisimna Lampi ~ Dr. Pum Khan Pau


url: =Kumthak ah Ngaihsutna thak tawh i kalsuan diam? Agelh ~ Hau Za Cin - Laibu Saal\nHome > Thuluui/Articles > Kumthak ah Ngaihsutna thak tawh i kalsuan diam? Agelh ~ Hau Za Cin\nKumthak ah Ngaihsutna thak tawh i kalsuan diam? Agelh ~ Hau Za Cin\nKumthak ah Ngaihsutna thak tawh i kalsuan diam?\nAgelh ~ Hau Za Cin\nKumthak hong mu sak Topa min phat in na khut taklam kong len uh hi. 'Uh hi' hi nai kei ei, ka at khialh hi, 'hi' bek ding hi phot ei. Sorry.\nKumthak ah ngaihsutna thak tawh kalsuan dingin hanciam kik leng, kumluia i kalsuanna te maban zomto in kumthak ah kalsangzaw suan in mabung dih ni. Bang teng tawh kalsuan kipan ding ihi hiam? A tuamtuam ngaihsutna leh deihna, hanciamna om tham inteh, pawlkhat kikum leng ahi thei tam:\n1.Pilna sinna ah kalkhat behlap ding hi:\nTu ciangciang ah pilna sinna pen eima gampua kan in kihanciam nailo hi. Eima tenna gamsungah zong i kisap zah pilna kingah thei ahih man hi thei kha inteh. Vanzat kicingzaw gamte lunggulhna om nailo hi kha ding hi. Tu kumthak ah gamdang zong pilna zonna dingin i ngaihsut, i hanciam dingin hoihsa ing. Degree course sangin professional course lam uang bawl saan leeng cih ngaihsun ing.\n2. Rellu mu leh mulo:\nDr. G. Buhril in Guwahati ah a sep laiin Shillong hong zinciang Lenlai Magzine hong pua zel a, ka sim nainai zel uh hi. Lenlai Magazine ah a tuang tawntung khat pen - Rellu mu leh mulo (Meileng tuang leh tuang ngeilo cihna, Galkap leh Palik cihnopna hi) kinialsak den hi. Galkapte in palikte "No meileng tuang kha ngeilo" ciin ko uh a, Palikte in galkapte inzong dawng kik in, kuamah ki thusimlo tuak uh hi. Khualzin leh zin lo, khuamu leh mulo genna hi. Khualzin khia in mi gam mi lei zong muhpih ding, pilna behlap ding acihna hi.\nTua lungsim pua in, tu kumthak ah gamdang zin leh zin lo, foreign pai leh pailo cih bangin (kei pai ing cihna hilo) i sangnaupangte, khangnote pattah leeng, tawsawn in hilh leng bang aci tam (gamdang ah sangkah dingin ki pattah ta ding). Delhi khawngah Education Fair gamdang University te in a neih ciang Zomite zong limtak in thupi sim leng, gamdang pai theihna chance tampi om hi cih phawk kik leng cih ka deihna hi.\n3. I nek leh dawn khek ngai:\nCi kik ni. Mi khat in anne dingin hong sam a, sa hong meh pih lo hi. Ka ngaihsut kik ciang sa pen ann hoihpen hilo hi cih ka phawk hi. Mi ann i nek pih leh zong ama pumpi cidamna dingin an hoih nek pih in, anpha nekpih leeng cih ka ngaihsun hi. A lim a al bek hilo in, anhoih thupi bawl leng cih ngaihsun ing. Sa meh, zasan thak meh, a gilkhatui cihte pawl khat veivei a zing a thai lam ciang nawngkai thei ahih manin tua ding mi i deih sakkhat in a thuak loh ding khualsak leeng!\n4. Christmas ciang zanhah nawn loh ding ki hanthawn leeng:\nNaupang Nipisang ah ka kahlaiin ka siapa in Christmas ciangin 'naupangte masi ciang zanhak ciat ding' ciin hong pulak hi. 'Aw' ciin khut kibenga, ki awng zuaizuai in lungdam in ka kiko zel uh hi. Christmas hong tun ciang 'zan hakte nek ding' - sa taangciim, buhman gaanhul, niangtui leh moh, aksa ciim,etc. cih bangin zanhah cianga hih ding program i guan pen ki hanthawn nawn kei leng a hoih tam. A hak nuam a om leh kikham theih bel hi kei, zanhak dingin kihanthawn tangtang kei leng.\n5. Hun kikhek kihilh zom leng:\nZomi te tenna leitung pen hong kikhek takpi ahih manin hih hun kikhel, khangthak hun akici ziauziau pen hun kikhek hi a, hih pen pawlpi makaite in pawlpi sungah kihilh zom leng. Lokho economy pan sum leh pai economy ah kilutto ahih manin hih hun kikhek a theisiam dingin Zogam kiutawng pen a om in zong a theihsiamna ding in a theite in i mite hilh zom to zeel lai leeng. Sum in no a keuh kei leh sum hilo a, hun kikhel ah i kalsuan siam pah kei leh i nungdelh kisam kha ding hi.\nGal aih ding om nawnlo, sa aih ding om nawnlo, tua bang hun in hong khengta a, pilna ki aita, hauhna ki aita, siamna ki ai hizaw ta a, tuate in min lian, min thupi hong phuak ding uh hita hi. Hih hun kikhel ah thauka sangin laikung ki thupi simzaw hi cih kihilh hilh tawpsan tuan kei leng. Khanglui hun ah naungek a pianciang temtawng kilensak hi, galman sa man hi ding deihna, thahat in gualzo ding deihna hi, tu lai ciang laikung kilensak masa pen ta hi. [ZONET sim tengin tua i theih hang singtang dawna i sanggamte in theikim nailo maithei hi]\n6. Gamvak, sa kap khawlsan ta leeng:\nA khawlsan tampi omta ni. Ahi zongin gamhoih nei lai, sa tamna gam ah sa kap pen thupi kisa a, nupi khat in 'ken pasal khempeuh sakhi man ding sa' a cih te hun kipelta hi. Sa kapkap, sisan tawh nekzong te hau taktak ngeilo kici hi. Tua manin i gamsunga sa omte hong nawngkaisak ahih kei buang leh cidam lungnuam in omsak in ihmu sak ni. Phawngphawng, delhdelh, thatthat nawn kei ni. Zogam kilawmna amau om hang hi.\nTua mah bangin i gamsunga sing hoih leh pak hoihte la in mi gamah zuak kei ni. Nature pen it in zuun zaw ni.\n7. Muanhuai ni:\nGamdanga pai a zin khia pawlkhat a nei, a nuamsa a om tei hangin a ne ciamciam mah om veve i hih manin kipanpih ki huai lailai leeng thupi sa ing. I nek muhna ding sepna ah kuhkal in i tungsiahte itna ngahna dingin zong muanhuai ni. Ei zong a tunglam pan vaihawm i hih ciang i nasem te muanhuai leh ki itsemsem ding in ka um hi. Tua mitsuang gige ni. A nuailam sang a tunglam tawldam zaw, meetzaw, lungnuam zaw tham ding in ka um hi.\nGen khialh sak khialh a om leh kimaisak ni.\nDr. Hau Za Cin Suante Draft - Zomi eLibrary Kumthak Ni Thupi Thuluui/Articles\nItem Reviewed: Kumthak ah Ngaihsutna thak tawh i kalsuan diam? Agelh ~ Hau Za Cin Description: Rating: 5 Reviewed By: Cinpu Zomi


url: =Lungnopna thusim :: ZOMI DAILY\nposted on 5 September 2014 at 9:42 am Lomkholna: Article, Zingsol\nMipawl khat neihlelam kicing in aneih uh hangin lungsim suakta lo mi tampi om hi.\nKa zakngei tangthu khat ah …\nPuteek khat in asihma in atapa sam in\n“Ka ta aw kei ka ci dam nawnlo ahihman in sawtvei hong ompih man nawnlo ding hing. Na mailam nuntakna ah lungnuam tak akantan zo dingin hong lam-en ing ei.”\n“Pa … nuntakna sungah kici om leng lungnopna kingah thei ding aihia hong gen ve?”\n“ Ka ta aw paikhia inla apualam aa midangte nuntakna te va en in. Amau te in lungnopna nangah nading lampi te hong gen ding uh hi.”\nPuteek pa asih khitteh atapa zong lungnopna zong dingin hong zinkhia hi. Asawtlo in gun gei khat hong tungin tua gun gei ah sakol tui dawn laitak khat amu hi. Tua sakol pen gawngin ah teek mahmah ta hi. Sakol in dong hi\n“tangvalno … nang kawh pai ding?”\n“Lungnopna zong ding. Koi lam om cih na theihleh hong gen ve?”\n“Hong gen ning …tangval aw … Kei pen ka neulai in lopa ngek bek ne in, tui siangtho dawn ding cih bek ka lungsim sung ah om hi. Sakol ankuang sung ah ka lu khumsuk leng ka kamsungah an abaihsa in hong tung hi. Nek ding le lup ding simloh bang mah ka ngaihsun ngei kei hi. Tua hun lai in leitung aa nuam asa pen khat in ka ki ngaihsun hi. Ahihang tu in ka teek ciangin mite in kei hong thusim nawnlo hi. Tua ahihman in tangvalno aw kong vaikhak nop ah na khangno lai in na khangno hun manpha takin zat siam in. Kei bang dan in na khangnona mawk bei sak kei in. Ei aading midangte in abaihsa takin hong vaihawm sakna te tungah nuamsa in zual kha kei in. Na khempeuh pen thatang, hansanna le cihtakna te tawh hanciam ding ahi hi. Midang te tung napiak ding lungnop te tawh ki lungkim sak in. Buaina tuamtuam te lau kei in. Tua hileh lungnopna in na khantawn hong zui ding hi.”\nTangvalno pa zong sakol tawh kikhen in akhualzin hong zom hi. Lampi ah gul khat tawh hong kituak in tua gul in\n“kawh pai ding na hiam tangvalno aw ..” ci in hong dong hi.\n“Lungnopna zong ding aci. A omna natheih leh nong gen ve”\n“Hong gen mah ning ei … Kei pen ka hakawm aa om ka gu te tawh kiphasak in ka om hi. Mi khempeuh in kei hong lau in kua mah kei sang akhauh zaw omlo aive ci in ka um kha ngei hi. Ahihang ka upmawh pen ka khial gige mawk hi. Ataktak in mihing te in kei pen thah ding zahdong aa hong mudah na hi mawk hi. Tua ahihciang aa mihing te ahih nak leh lau in ka kihem khia in ka bu den hi. Mihing te ii kam ah zong gu om hi. Na kammal te tawh midang te na sak nading pau kha kei in. Tua hileh na khansung in launa cih om nawnlo ding hi. Lau aa kibu cih zong om nawnlo ding hi. Tua hileh lungnopna na mu ding hi.”\nGul ii thugen angaih khit ciangin khangno pa in akhualzin hong zom leuleu hi. Hong pai … hong pai in munkhat atun ciang singdawn khat ah utong khat amu hi.\n“Kawh pai ding na tangvalno?”\n“Lungnopna zong ding aci … hong gen ve a omna natheih leh?”\n“ Aw … tangval … nang kong muhdan gimtuak hong sa si ing maw. Nong din khiat zawh sawtta hingel inteh maw. Na maitang tungah khua-ul te, na puante zong nin mang khinta, na lungsim zong gimtuak lua. Hi dan tawh lam pailai leteh na kituahpih te in lam hongpelh san ding hi. Hibang tawh na hileh lungnopna in zong nang hong pelh kha ngel ding hi. Hong gen ning … na lungsim sung hita leh na pumtung aa ninteng kising khia inla siangtho takin hong omdih in.Tua hileh nakiim napaam siangtho in hong etlawm ding hi. Tua hun ciang lungnopna nangkiang hong pai ding hi.\nKhangno pa in zong telpah lian in innlam zuan in hong tai vingveng hi. Lungnopna pen mun khempeuh ah zon kullo hi. Lungnopna pen mihing te lungtang sungah aomlam hong phawk kha ta hi. Lungnopna na deihleh amasa in nalungsim sung aa hoihloh nateng lakhia inla siangtho sak masa in tua hileh lungnopna in na nung hong zui ding hi.\nRef: He Yue Qing ii gelh Chicken soup for the soul laibu sung pan\nPrevious: Tulaai leitung Thuthang Tuamtuam Updates September 4, 2014\nNext: Joye Meyer in a hauhzia gen ~ Zomi Quavadis


url: =Start Over You searched for: Subject Landlord and tenant--New York (State) ✖Remove constraint Subject: Landlord and tenant--New York (State) Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names Rent Stabilization Association of New York City ✖Remove constraint Names: Rent Stabilization Association of New York City Collecting Area New York State Modern Political Archive ✖Remove constraint Collecting Area: New York State Modern Political Archive


url: =ISIS te alianpen nihna pa US Airstrike te’n kaplum :: ZOMI DAILY\nISIS te alianpen nihna pa US Airstrike te’n kaplum\nposted on 22 August 2015 at 8:21 am Lomkholna: News, Sawltak, World\nISIS No. 2 papen U.S. Airstrike te’n Iraq gamsung ah thatlupkhin uhhi ci’n White House in Friday ni in genkhia hi. Islamic State’s Second in Command pa minpen Hajji Mutazz hi a, Iraq gamsung Mosul acihna munah mawtaw tawh azinlaitak in August 18 ni in U.S. galvanleng in akaplum ahihi.\nHi No. 2 napa banah ISIS te ii Media Operative nasem ahi Abu Abdullah zong si cih kiza hi.\nHajji Mutazz pen ISIS sungah Senior Deputy panmun zong alenkhat hi a, ama naseppi pen ahihleh Iraq gam leh Syria gamsung tengah ISIS te zatding thauvui thuatang, apuakkhamthei Bomb van tuamtuam cihte anawn kawikawi ahihi.\nHih No. 2 napa sita ahih manin ISIS te nasepna ah adiakdiak in Finance, Media, Operation, Logistics cihte ah hamsatna tampi tuakding uhhi cihzong White House in Statement ah pulak khia hi.\nISIS te gamtatzia pen gengen kulnawnlo in ihzakzaksa leh ihtheihtheih ih muhmuhsa hi a, US kumpi inzong ahuat mahmahkhat ahihi. Iraq leh Syria gamsungteng ah mipi te nawngkaisak bekthamlo, adang muntuamtuam ahzong gamtat sialua mahmah uh ahih manin, United States leh akipawlpih Coalition Parters te’n hih ISIS Group te buluhcipding cihzong Statement sungah pulak uhhi.\nHajji Mutazz pen Iraqi National hi cihzong Pentagon Spokesman Jeff Davis in Friday ni in genkhia hi. ZD Sawltak\nPrevious: Minamvai Holimna Thupuak ~ by Zomi Nashville TN USA\nNext: ZYA nasep pulakna (21 August 2015)


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Clippings ✖Remove constraint Subject: Clippings Subject Files by subject ✖Remove constraint Subject: Files by subject Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =Global Buanli Family: Tulaai Leitung Thuthang Tuamtuam updates August 10,2010\nTulaai Leitung Thuthang Tuamtuam updates August 10,2010\nTulaai Leitung Thuthang tuamtuam Updates August 10, 2013\n· Kawlgambup Sangnaupang Democracy gaalkaap ahi ABSDF te leh Kawlgam kumpi kilemna bawlpawl Pithawngsuh ciang kilemnading thukikupkhopna Yangon Kilemna innpi ah 8/10/13 ni in bawlthei uh a thukimna nam 12 suaikaaithei uhhi.\n· Kawlgam sung Rakhaing state Sittwe khuapi nitumna lam a om Refugee camp khat ah camp cing palikte leh refugee te buai a palikten thautawh kaap ahihman in mi 4 8/9/13 ni in liam in tua 4 sungpan 1 9/10/13 ni in si ahihman in mipi sosemsem hi.\n· UN pan human rights tawh kisai kawlgam palaaipi Tomás Ojea Quintana a 7 veina kawlgam asawtlo in zinkik ta ding a adiak in Rakhaing,Kachin,Karen leh Chin state te zinkawikawi in Chin state sung ah biakna hang a minam kideidanna te vakankhiading hi ci inYangon UN zumpi ten 8/10/13 ni in genkhia uhhi.\n· Spain leh French gam ah USA gam leh Europe gam ah peem simding a kithawi China gammi 75 8/10/13 ni in kimankhia hi ci in kumpi thuneite in taangkokhia uhhi. Hih khualal simding mite peen angimna uh atunnading un Puaisa te tung ah mikhat $66,000 tabang pia uh hi ci hi.\n· Indonesia gam East Nusa Tenggara province, Maurole district sung a om Mount Rokatenda ah meimual 8/10/13 ni zingsang in puakkham in naupang 2 leh ulian 4 si hi. Nitaaklam ah zong puakkhamkikding hi ci in Indonesia kumpiten pulaak uhhi.\n· Syria kumpi te in vanlamtawh Turkey gamgidungteng 8/10/13 ni zanthapaai zial uh ahihman in atawmpeen mi 20 si hi ci in Kumpi langpangte in taangkokhia uhhi. Syria gam tualgaal hang in tuniciang misi 100,000 vaalta ci in Red Cross te in taangkokhia uhhi.\n· Afghanistan gam khuapi Kabul ah 8/10/13 ni in guahtamlua in tuikhang ahihman in mi 13 si hi ciin Kabul Police Chief Mohammad Ayoub Salangi in 8/10/13 ni in genkhia hi.\n· USA gam Manitou Springs, Colorado state ah 8/9/13 ni in guahtamluatna hang in tuikhang in mi 1 si a 3 mangthang hi ci in Palikte in 8/10/13 ni in taangkokhia uhhi.\n· Morocco gam i King Mohammed VI khualzinna ah acingding a kithawi kumpicing mimuanhuai te tuanna Bus pi khat 8/10/13 ni in lam etlohpi in kibung in mi 16 si in 40 liam ci in Morocco thuneite in genkhia uhhi.\n· Leitung bup a hand phone company minthang mahmah phadiak nihte ahi Apple leh Samsung te in abeisa 2011 kumpan company khat leh khat pilna kiguksak ci in thukineitoto uh a atawpna ah 8/10/13 ni in Apple company te zota uh a Samsung te in $450 million piakhading hi ciin US International Trade Commission (US ITC) ten taangko khia uhhi.\n· USA gam Connecticut state Tweed New Haven Airport ah Van Leeng Neu khat 8-9-13 Ni in lam etlohpi in miteenna intungkhum ah akiasuk peen technology firm Microsoft ah kum 14 aseemkhin Bill Henningsgaard, kum 54 hi in ama vanleengtawh atapa sangkahnading en a atapa tawh apailaaitak hi in amah sipah hi ci in a innkuanpihten 8/10/ 13 ni in genkhia uhhi.\nPosted by Thang Khawm Pauzomi at 3:23 AM


url: =Zipil ~ GS Pau :: ZOMI DAILY\nposted on 6 June 2014 at 3:32 pm Lomkholna: Article, GSPau\n1. A pasal’ ukna mang hi\nNumei’ thuneihna bangkua sung leh pawlpi sung cikmah hunin nuam ngeilo hi. Bang hang hiam cih leh Pasian in numeite pen thunei lutang dingin a bawl hilo a, pasalte ahuh dingin a kibawl hi zaw hi.(Pian 2:18 ) Pasal’ lutang in Khris ahih mah bangin zite’ lutang in a pasal ahi hi. Tua ahih manin zite in na khempeuh ah a pasate ukna a man’ ding uh ahi hi. (Efe 5:23,24) Hih pen ei’ deihkaih gawp pong hi lo-in Pasian’ kammal Lai Siangtho’ gen thu ahi hi.\nKhatvei England kumpinu Queen Victoria, a pasal Prince Albert tawh kikamtam kha uh ahih manin nuakin vakkhia vingveng hi. Hong ciah ciangin a pasal in kong na kalh hi. A zi in kongkhak a kiuh ciangin a pasal in theigigepi mahin,”Kua na hia,” ci se hi. A ziin,”England kumpinu,” ci-in dawngkik a, kong kihon’ lo hi. A ngaih zawdeuhinhong kiu leuleu hi. A pasal in,”Kua na hia,” a cih leuleu leh a zi in,”England kumpinu,” mah cileuleu a, kong kihon’ tuan nailo hi. Tawmvei sung hong dai phot a, a den teh a nakgin’ mahmahin kongkhak hong kikiu leuleu hi. A pasal in,”Kua na hia,: ci leuleu hi. A zi in,”Keimah na zi hi ing ei, Albert aw,” a cih ciangin kongkhak kihon’ pan hi.\nZipil in a pasal sangin pilzaw, lian zaw-in kumpinu keek ahi phial zongin a pasal pen ama’ lutang mah hisak veve hi. Thu khempeuh ah a pasal’ ukna mang den hi.\n2. Zipil in a maa khuat hi\nZopaunak ah, “Sumkuang in a lii khuat, numei in a maa khuat” cih khat om a, numei pen sumkuang tawh na genteh hi. Ganhingte pen tui sunga nungta ganhing leh leitunga nungta ganhing ci-in nampi nih pha hi. Sumkuang leuleu tui sung leh leitung ah nungta khawm thei lel hi. Ahi zongin sumkuangte in tuithukna lam vive manawhin a lii khuat zaw uh hi.\nNumeite zong sumkuang dan linlian mah ahi hi. A pasal’ innkuanpihte, a beh a phungte tawh ki-it, kilemin, maa a khuat nop leh ama’ thu hi a, a nunglam vive a paksak nop thapai leh zong ama’ thu ahi hi. Zipil in ahih leh a maa khuat den zaw hi. A manawh lamte’n a en zo a, a en zo kei phial zongin itbawl, ngaihbawl den hi. Zopaunak ah,”Numeipil in phung gawm,” a cih dan ahi hi. Zihai in ahih leh a nunglam vive paksak den a, a manawhlamte thu-in sim khollo lel hi. A tawpna ah Zopaunak ah “Numeihai in phung khen” a cih dan hong hi thei peuhmah hi.\n3. Zipil in a pasal telsiam hi\nUS President (42) na Bill Clinton numei tawh hong minsiat ciangin leitung bup in kitelsiam lo a, laihawm khempeuh ah mawhsakna vive kisuaksak zihziah hi. Ahi zongin a zi Hilary pen mipil mahmah khat nahi ahih manin ama’n a pasal na telsiam mahmah lel hi. A pasal bangzah takin a mawh phial zongin na maisak pha mahmah lel hi. Tua ahih manin leitung bup in a buaipih phial hang, amau’ nupa kikalah buaina neukha beek om lo lel hi.\nZipil in a pasal telsiam den a, maisak den hi. A mawhsak genloh, a mawhna leh a ginatlohnate seelsak den zaw hi. Tua ahih manin midangte in telsiam kei phial taleh amau’ nupa kitelsiam uh ahih manin amau nupa kikalah buaina om ngeilo hi.\n4. Zipil in a pasal’ thanemnate huh den hi\nAbigail pen meelhoih leh tei a thuah numeipil khat hi a, a pasal Nabal leuleu pilloh leh kiphatsak a thuah khat ahi hi. David leh a mite in Nabal’ tuute limtakin kepsakin, a tuucingte zong huh den uh hi. Tua hi napi David in Nabal tungah kamtai paisakin huhna a va nget ciangin Nabal in na pialo bek tham lo-in na ko gawp dikdek hi. David heh mahmah a, Nabalte innkuan thah sawm hi. Hih thu a zipil Abigail in a zak ciangin letsong tampi tak tawh David kiangah hong pai hi. A maiah hong boksuk a, a apasal’ hai gamtatna hangin thumsak hi. Tua ciangin David in a lungsim hong kheelkik hi. Zipil Abigail in a pasal’ thanemna huh a, a innkuan bup uh a sih nading panin honkhia hi.(1Sam 25)\nZipil in a pasal thungetna tawh huh den hi. A pasal’ thanemnate kawk niloh lo zaw-in huh zaw hi. A siat nading panin keem a, a mindai nading panin zong dal den hi. A pasal’ adingin amah vangikpi suak lo zaw-in, a pasal’ vangikpite puakpih zaw, dawn zaw hi.\n5. Zipil in a pasal vaang pia hi\nSarah in mi’ lakah a pasal Abraham a sap ciangin “topa” ci-in vaang na piaksiam hi.(1Pet 3:6) Hih pen a pil man ahi hi. Zomi nupi pawlkhatte in mi’ lak khawngah a pasalte uh pen “Ka mihingpa” khawng peuh kici thei hi. Pawlkhat leuleu in a pasal a zothawh gawpte zipil dan kisa kha dihzen hi. Hih pen i pillah man ahi hi.\nZipil in a pasal vaang pia den hi. Vai khat peuhpeuh ama’ thu tawh khensatna pia pahpah lo a, ka pasal hong dong phot lai ning, ci tangtang den hi. Piakkhiatna khatpeuh a neih leh zong ama’ min tawh paisak lo-in a pasal’ min vive tawh paisak zaw den hi. A tate’ mai khawngah a pasal hawmthawhna kamte genkhia ngeilo hi. Leenglate’ mai khawngah a pasal thuhilhbawl, phunsan, gensia ngeilo hi. Uliante’ zi bang ahih leh zumvai tawh hong hawh leenglaa khatpeuh a om hun ciang, Pastorte’ zi bang ahih uh leh zong pawlpi vai tawh hong hawh leengla khatpeuh a om hun ciangin ama’n va kuppih daidai se lo a, a pasal tawh suakta takin kikumsak lel hi. A pasal tungah ngaihsut piaknop khatpeuh a neih leh zong amau gel guak a om hun teh damtakin gen hiathiat a, mi’ lak khawngah genkhia zuahzuah lo uh hi.\n6. Zipil in a pasal’ tungah thuman hi\nEngland gamah George kumpi a khan’ lai-in khuapi-uk(Mayor) khat’ ii zi pen a meel lah hoihin, zong khuaval pian hi. A pasal khualzin kal ta-in na zehphi thei pahpah hi. Ahi zongin a pasal’ maiah bangmah a cilo dan khatin kineih siam a, a pasal lungkimsak zo veve hi. Khatvei a pasal in a khualzinna pan innlam thu zasak khol se lo-in hong bingciah ziau leh a lupna tungah a zi leh a Pastorpa na kino keei uh va tuakkha dihdih hi. Ama’n zong a cih nading thei paklo ahih manin sabuai tunga Pastorpa’ Lai Siangthobu hong tawi-in veranda pan hong khuadak a, lam lianpi tunga pai mipite’ tungah Pasian’ thu gen hi. Mite in lamdang sa-in ahang a dot uh ciangin ama’n,”Pastorpa in kei’ sep ding teng na seem ahih manin ken zong ama’ sep ding teng a seem hi ing,” ci-in dawngkik hi.\nZite pen a kilawm ciang khat kizep, kipuah ding kisam hi. Ahi zongin a hoih bek ciang khat om a, a val lua zong hong hoihlo leuleu hi. Zipil in kizeem, kipuah napi, khuaval lo hi. A pasal’ tungah thuman cinten den hi. Mi’ muhna leh a pasal’ mai bek ah a thuman hi lo-in, mite’ muhlohna leh a pasal’ omloh hun ciangin zong thuman veve den hi.\n7. Zipil in inn sung nuntakna khangto sak hi\nZipil in inn sung nuntakna khangto sak a, zihai in inn sung susia hi.(Pau 14:1)\nInnkuan pawlkhat i et ciangin mo hong neih uh-a kipan a innkuan sung uh hong nuam a, a innkuan sung nuntakzia mahmah uh zong hong khangto hi. Nidang sangin hong neeklim zaw uh a, puanhoih, nikhoih zong hong silhzo zaw uh hi. Biakna lamah zong hong thahat zaw uh a, khat leh khat zong hong ki-it zaw uh hi. Nu leh pate mahmah zong hong lungnuam uh ahih manin hong cidamin, hong nosuak keei uh hi. Hih pen mopil, mohoih, zipil, zihoih a neih khak man uh ahi hi.\nInnkuan pawlkhat leuleu mo hong neih uh-a kipan a inn sung uh hong kisia hi. A innkuan sung nuntakzia mahmah zong hong kiamsuk zaw hi. Nidang-a ki-it diamdiam pen mo a neih uh-a kipan hong kitawng uh hi. Innkuanin ankuang uumkhawm cihte hong om ngei nawn lo hi. Innluah ding kimlai inn hong tuan uh hi. Hih pen zihai,zihoihlo, mohai. mohoihlo neih khak man ahi hi. GS Pau\nPrevious: Caritas in Veritate Lungngaihna ~ Rev. Fr. Damian Dal\nNext: Ci kisawh Coffee haikhat ~ Zam Thuam\nDim Khawl says\nPasian hong theih sak thu man pha tam pi hong pu lak khia a tapa tung ka lung dam, ka ki tang sap na tam pi zong hong gen na hih man in lung dam ingh. Ki puah theih zah ki puah ding in ki ging khin ingh.Topa’n na innkuan sung thu pha hong pia hen!


url: =Zo Ngeina Khuado Pawi leh Khangthak Zomi. Agelh - Pau Khat Suan (Singapore) - Laibu Saal\nHome > Thuluui/Articles > Zo Ngeina Khuado Pawi leh Khangthak Zomi. Agelh - Pau Khat Suan (Singapore)\nZo Ngeina Khuado Pawi leh Khangthak Zomi. Agelh - Pau Khat Suan (Singapore)\nZo Ngeina Khuado Pawi leh Khangthak Zomi.\nAgelh - Pau Khat Suan (Singapore)\na) Khuado sa ding a atuam a ikhawi, ivulh sa kigo in, kihuan a amin ciang, asin alung a limci nono teng pan tawmciat ki eu in tua sa tawi in nupite dai vahawh uh hi. Daihawh icih ciang han a pai in misite’ kiang ah vahawh uh hi. Khanglui upna ah Misi Khua cihkhat om hi. Cingkhup leh Ngambawm tangthu a simkha ngeite’n I thei ding hi. Khanglui lai upna ah misite’ kha pen tua misi khua paipah nailo in eite’ kiang ah ong omom lai uh hi. Khuado ngak uh hi. Khuado ciang in, dai kihawh a, sa va kikholh in, tua sasin salung teng pua in misi khua ah pai uh hi. Khanglui upna ah sihkhit ciang ikha ii a tawntung mun pen tua misi khua ahi hi. Tua ahih man in tua misi khua a pai uh ciang lamkal ah gilkial kha leh a nekding uh, a tun uh ciang, a masuat ding uh, a omsa khate in ana simmawh loh nading, a maitan’ deuh nading a apuak ding uh, cihbang ngaihsutna leh upna tawh a kiguan dan ahi hi. “ Kha nei cih upna, Khate Misi khua ah pai, misi khua ah teng cih upna” I thupi ciapteh ding in kadeih hi. Banghang hiam cih leh hihci bang upna pen tanglai middle east teng a kha tawh kisai upna, Abraham, Isaac, Jacob leh Joseph khang ciangciang a upna tawh kibang hi. ( Joseph khang khit ciang bang tan vei tuabang in aki um lai diam cih bel theilo, ciaptehna mukha nailo, kanlai ding )\nKhanglui hun lai in, Ipu Ipate in Pasian om a, dawi zong omhi cih upna nanei uh hi. Pasian pen dik mahmah a mihingte it in, thupha pia, ongcing ong kem, ong don ong huai hi ci in upna nanei uh hi. Nantal leh Neino tangthu ah khangluite’ upna Tawmi leh Nantal kua gumzaw ding cih Pasiante kikum uh a “Saliam in an ne leh ne lulup, ne lalap, Miliam in an ne leh ne khiankhian”…” Miliam gum ni” ci uh a…. Pasian in Mihingte hong it, hongkem hi cih upna hong lak hi. Dawi zong om hi ci in um uh a, Dawi pen gilo in mihingte ong bawlsia, ong gentheisak, ong zawngsak, I an ong neksak bek thamlo in ei mahmah zong ong ne, ong cinasak, ong sisak, ong that hi ci’n na um uh ahih man in, kihta uh hi. Tua ahih man in cinat ciang dawi na thoih uh hi. Dawi pen thoihtheih thoihmawh in na thoih uh hi. Zahtak leh itna tawh biak piakna hilo in kihtak man in ong bawlsiat loh nading, ong nekloh nading utna tawh a thoih uh ahi hi.\nPasian in Ur pan in Abram samkhia a Khanan gam luahsak hi. Hih hun lai in vanleng cihbang om nailo hi. Sumbawlna leh kikawmna khempeuh lei tung tawn ngiatngiat a van kipua, kipai hi. Hih hunlai a sumbawl, sum zuakna ah a khangto Egypt, Ethiopia gamte Africa ( leitaw lam ) ah, Zawma/ greek gamte nitumna, Assyria gam cihte leilu lam, Babylon ( tu-a Iraq gam, Iran, pan India dong ah ) nisuahna lam ah … hih gamte’ kizopna pen Khanan gam nawk hamtang, nawkloh phamawh ahih man in tua mun laizang tak, tua hun a-ding a leitung laizang ah Israel minamte na koih hi. Abiahang pan, Isaac, Jacob ah Israel minamte Pasian in Ama’ min a-ding a a teltuam minam hi-a, ahih hang Israel minam, Israel mi ahihnak leh pai kawikawi a Pasian’ thu gen ding, siampi semding cihna hi tuan samlo hi. A nisim nuntakna uh, a ngeina uh, a biakpiakna uh cihte khempeuh a gamsung uh nawk a azin suk azin to sumbawlte, vanzuak, khualzinte in a muhna, aki sawhkhakna uh pan Pasian kithei ding cihna ahi hi. Pasian in Abiahang thupha pia a, Pasian’ thupha a ngahpa hiding ciang bek hilo in, mite’ tung ah thupha ahi ding a thupha apiak pen hih thu ahi hi. Ommuan a Pasian nasem hi ding. Theihlohkal a Pasian’ thu a gengen, a tangko hi ding, Leitung khuavak, leitung ci hiding a thupha apiak ahi hi.\nPasian in leitung ki-ukna nasem ding ahi zong in, Ama’ nasem ding ahi zong in Amah a it bek hilo, a minam a it mimal bek mah na teel hi. A neu tung, a suahma pek a ateelsa, a sehsa pawlkhat om a, lamkal pan a amat a azat zong om hi. Bangbang ahi zong in Amah it a, zahtak a, a minam it cihtak a a-it bek mah nateel, naseh hamtang ahi hi. Kei Pasian nasem hi lel ing ee, Minam nasem hi keng Minam vai tawh ka buailoh hang phamawh kei cihbang ahi zong in, Kei Leitung nasem hi’ng, kei’ sep politics hi, keisep siipuayi hi, Pasian’ nasem hi keng biakna thu tawh ka buailoh hang phamawh kei..cih bang nilnel khawng Pasian in Ama’ min’ a-ding a ateel minamte a makaih ding ahi zong in, Ama na tangzai tak a asem ding in ahi zong in tuabangte teello hi. Zang theilo hi. Ei’ lampang pan I ngaihsut ding in ah, Pasian in ong teel khin a, ong zangnuam ahih ciang, a zat theih ding a iki piak, iki thawi ding himawk hi.\nKhangthak Zomite Pasian in Ama’ min a-ding, Ama’ gam a-ding leh Zogam a-ding in Thupha ong pia ciat tahen! Amen!!!\nItem Reviewed: Zo Ngeina Khuado Pawi leh Khangthak Zomi. Agelh - Pau Khat Suan (Singapore) Description: Rating: 5 Reviewed By: Cinpu Zomi


url: =Tulaitak DHS (Lawahka) Interview phite aki Reject tam :: ZOMI DAILY\nposted on 24 January 2018 at 12:34 pm Lomkholna: News, Refugee, Sawltak\nMalaysia gamsung UNHCR huangsung ah tulaitak DHS (Lawahka) Department panin Interview samkikta uhhi. Tua DHS Interview aphikhin te lakah atamzaw pen nialna thuak, Reject akipia tammahmah cih Faiceu News pan kiza hi.\nDHS Interview panin Reject athuakmi atamzaw pen abeisa in midang mintawh alutngei, mindang azangngei, min kitaih, min kibangvai tawh Fraud Case tuakin, UNHCR Registration Department panin amin taktaktawh aki laihsakkhin te sungpanin tamphadiak uhhi.\nFMT kici Fraud Team te’n abeisa in RST, RSC (OPE), DHS (Lahwaka) leh US lengding in si asik khinsa samkik uh a, thusitna nei uhhi. Tuapan in amau mintaktak tawh UN Card piakik uhhi.\nAbeisa kumin Fraud Case atuakte RST, RSC (OPE), DHS (Lahwaka) cih Department tuamtuam panin kisamkik in, Interview bawlsak uh a, bangmah nawngkaina omlo in alengkhinzong om uhhi.\nAhi zongin tulaitak DHS Interview aphite sungpanin pawlkhatpen US kumpi in atangthu, a Case uh sangzolo ci’n nialna pia, Reject bawl uhhi. Tuabang in Reject athuak tepen aki Reject bawlna laidal tawh RST Department ah ki puakkik uhhi.\nDHS Interview panin na tangthu, na Case uh hong sangzolo hi ung ci’n Reject a ngahte pen thuumkik ngetkikna bawltheih nadingin Appeal Letter kipia hi.\nTua ahih manin DHS (Lahwaka) Interview aphiding in hongki sapleh na tangthu uh hoihtak akigingsa in napaiding uh thupi hi. Azenzen in hongki sangzolo, hongki Reject khakleh nakizopna Community zum (ZAM, CRC, ACR, etc…) cihte ah amanlangin paipah inla, Appeal Letter gelhvaiding ahi zongin, bangci kalsuanding cih naki kuppih pah un.\nMore: UNHCR, Malaysia Home Ministry leh gambel palaite ki muhkhopna\nAmau mintaktak tawh UN Card ngahnapi in, Fraud Case sap athuak pawlkhatte pen DHS (Lahwaka) te’n navai uh, na Case uh siangnailo hi ci’n agen pawlkhatzong om cih kiza hi. Sawltak #zomidaily\nPrevious: US President nasem hikeng!\nNext: Nuak leh kitom ~ Lengtong Pauno\nAdelaide Easter Conference – II


url: =Interview: Mung Mung (Blessed) – Musician, Cameraman, Director, Video Editor :: ZOMI DAILY\nposted on 31 December 2011 at 1:59 pm Lomkholna: Article, Celebrity, Interview, Sawltak\nMung Mung (Blessed) pen Video Editing lam akiva mahmahkhat hi a, Zomi sungahzong ihmuan mahmahkhat ahihi. Video Editing tawh kisai ahi Multimedia Course pen Malaysia, Kuala Lumpur khuapisung aom Cosmo Point College pan 2005 – 2009 sung anasin ngiatngiat khatzong nahimawk ahih manin, Video Editing pen aneng atawng in anathei mahmahkhat ahihi.\nEditing abawlsak VCD Album bekbek pen khui 50 valbang phakhin a, tuatengban ah Birthday, Wedding tuamtuamzong tampi takmah Edit bawlsak khin hi. Zomi sungbek hilo in Kawlmi, gamdangmi te’nzong Video Edit dingin kicial kawikawi ahih manin buaimahmah denhi.\nMung Mung in Edit abawlsaksa Zomi VCD lakpan ettheih pakding in anuai ah pawlkhat kong gualsuk uhhi.\nTopa Phat Ning (Vanglian Sisan Vol.2) – Rev. TL Mungbawi\nSenlai Ni – Sower Sister\nZodeih Guallai – Zogam Bawi Niang & Group\nZOMUS Konsert 2009 Malaysia\nCinpi (Zomi Idol 2010 Malaysia)\nNa Ma Hong Vang Ding Hi – ZCF kum 15 cinna\nMung Mung pen Video Editing bek asiam nasak khakleh Music lamzong akiva mahmahkhat nahi lailai hi. Music lamah Keyboard tumsiam mahmahkhat nahi gige a, tuabek thamlo lagelh zong kiva laizen hi. Hihzahzah siamna neileng ci’n hampha kasa luamai uh a, ka angtanpih mahmah uhhi.\n2002 kum inzong Mung Mung leh alawmte pawlkhat in MODERNKIDZ Group ong phuankhia uh a, “Thu Ma Lo Chin Bu” cih thulu tawh Kawlla Album khat ong bawlkhia uhhi. Tua Album sungah Keyboard tumzong amah hipah a, ama lagelh ngiatzong kihel hi.\nMung Mung phuahsa late pen tulaitak lasiam minthang ahi Sangpi, Sung Tin Par, Mi Mi Khe te’nzong sa uh a, ala ngaih in athu bunmahmah hi.\nAma laphuah lakpan pawlkhat cileng:\nThan Youh Soh – Sa: Sangpi & Sung Tin Par\n(Album: May Khon Myar Yeh A Phey)\nChristmas La – Sa: Mi Mi Khe\n(Album: Soong Pa Chi)\nKosaw Shih Dae – Sa: Thangtawng\n(Album: Thu Ma Lo Chin Bu – Modernkidz)\nMusic atumsak Album pawlkhat:\nNagam Hong Piang Tahen\nChristmas Poem (Kawlla)\ncihte banah adang Album tampi ah Mung Mung’ Keyboard awging te kizathei dinghi.\nMung Mung (Blessed) leh ZomiDaily ki holimna themcik ong hawmsawn ung.\nZD: Amasa penin na min nung a “BLESSED” cih laimal nakoihna ii nadeihna nonggen theidia?\nMM: BLESSED Anungta Pasian ka theihkhak mahmah hampha kisa ing. Pasian in hong ompihden, thupha hongpiaden, hong laptohdenna te ka ngaihsut ciang hampha kisa in Blessed aci hi-ing.\nZD: Tulaitak na buaipih mahmahkhat? Music lam ahi zongin Video Editing lam ahi zongin?\nMM: Sanggam Dai te ii VCD khat leh Laimai Thak MTV hi.\nZD: Na VCD Editing bawlteng lakpan hoih nasakpen, tha nangah penpen?\nMM: ZCF kum 15 cinna in akibawl “Na Ma Hong Vang Ding Hi” pen hi in teh. Adangte zongbel hoihsa veve ing.\nMM: Hih khui pen\n1) Malaysia aom Zomi khangno te hanciamna\n2) Zomi khangno te ki pumkhatna\n3) Sia J.K Kam ii “Thangthu Thak “ la mahmah zong nasia sa ing.\nZD: Video apicing ahoihkhat asuahtheih nadingin kisam nasak thupawlkhat?\nMM: Video ii hong piankhiatna (Source), Tangthu (Story), Director, Cameraman te avek aa hi mai. Lim leh Mel lak (Actor& Actress) te ading bel a mit hi ey. Ih pumpi tungah gen lo aa a ki tel thei penpen ih mit (Eyes) hi. Ih Feeling (khan sar chat) pen ih mit bek ah ki lang thei, tua pen Director te, Cameraman te’n hong laak theih ciang (Alive) hong nung ta in muhnop pan hi.\nZD: Zomi sungah tulaitak ih dinmun sangin mailam ah bangcihleng Quality nei Video tampi neitheiding?\nMM: Thapiakding kisam. Eimi lakah Video lam cimaini abawlpen kitam nai lo. Sia Thawn Kham cihdan mahin hong ci leng khui te DVDs, CDs te Original mah lei sak tek leng mai lam ah tam pi tak ki khangto lai in teh.\nZD: Video Editing nabawlciang natuahkhat hamsa nasak penpen?\nMM: Tel mello aa ka bawlciang (Gentekna: Sen la bang hileh haksa)\nZD: Na lungsim ong nuamsakdiak cihkhawng e leh?\nMM: Family, ka tanu tegel.\nZD: Nadeih penpen VCD leh Video Film cihkhawng e leh nonggen theidia?\nMM: Senlaini (Sower Sister). Video film lianbel omkei mai ei.\nZD: Malaysia ah sang nakahsung hamsa nasakpenpen?\nMM: Sangsaap piakding omlohciang.\nZD: Music leh Multimedia bangkum pan lunglutna nei nahia?\nMM: Music bel sawtta 1998 khawng hi in teh. Media lampen 2004-2005\nZD: Music lam sinna koici bangin nanei ngei a?\nMM: Sia Gin Khup (Lamka) leh Sia Lian (Janpan) (Heavy Thang nau pa)\nZD: La na deih pen khat ong ki dong leh?\nMM: Zola ahih leh Sia Thawng Kim ii (Topa aw Hong Muang Ing) a cihpen. Kawlla ah Htoo Ein Tin ii (Kyel Twe Song Tek Nya).\nZD: Thupi na sak mahmah khat?(Mihing, Laibu, etc…) nakhat peuhpeuh?\nMM: Simon Cowell (USA XFactor Judge), Zarganar (Ko Thu Ya – Comedian)\nZD: A bang hang aa?\nMM: Simon pen mi a hih dan lianlian aa (arnar) lotak gen. (Eg. Lasa siam lopi khawng (arnar) lotak aa siamlo mah cipah lel. Deihleh deihlo cih tung aa hilo, siam leh saimlo cih tawh bek thukhen.\nZarganar leuleu pen mipi ading, paukhia ngam, laulo, kuamah mai etlo, thuman thutak pen ciammuih natawh genkhia.\nZD: Zomi leh pilna, siamna (tulai tak ihdinmun tawh ki zui-in) ong kidong zenzen leh?\nMM: Tampi takmah hanciamding ki samsa ing. Computer zangthei (Internet, Email ciang a zangthei zong ki tawm mah mah lai. Ih Zogam ah ci leng pilna lam ah ki thanemlai sa ing.\nZD: Zomi Daily hongsimsak Visitor te tungah vaikhaknop aomhia?\nMM: Tha ongpia khempeuh tungah lungdam mahmah nacihsak ou.\nZD: Hun awngzong neimello kawmkal ah ZomiDaily tawh holimna nong neihpihtheih manin kozong lungdam mahmah ungei.\nPresented by ZomiDaily/DeihMang\nPrevious: A (1) veina GZA Makaite Khawmpi Report #1\nNext: Kawlgam Khuahun leh ZNC mailam ~ CS Dal\nMalaysia, Klang vengsung ah innluh guta te’n apasal a ihmut laitak innteeknu buan\nThukhel nono General Knowledge (Part 6)\nLai ka gelh ciangin (2) ~ T. Sawmlian\nSolkha tang nuai ah Tedim khuapi (12) ~ Hau Za Cin\nZomi Khawmpi USA ah DC Area pan Zolia te gualzawhna\nZYA & COVID-19


url: =Israel in Damascus khuapi nawl aom vanleng phual Rocket tawh kapsak ~ TK Lian :: ZOMI DAILY\nposted on 13 January 2017 at 9:45 pm Lomkholna: News, Thangkhanlian, World\nJan.13, 2017: Israel ten zan in Syriate khuapi Damascus khuapi nawl a om Presisident Basat al-Assad’ elite Republican Guard kicite vanleng phual (airbase) rocket tawh kapsak uh hi. Syria galkapte zong heh lua-in Israel gamtatna kithuk kik ding hi ci uh hi.\nSocial media ten hih Mazzeh military airport compound kikapna hangin mei khu vom ngeungau kaina lim suaksak uh hi. Syrian state television in Israel leilu lam Lake Tiberias panin zan nitakin rockets tawh hih President Bashar al-Assad’ elite Republican Guards galkapte phual tam veipi hong kikapsak hi ci uh ci-in suaksak hi.\n“Syrian army command leh armed forces ten Israel ngongtatna pen dipkuatna piangsakte gamtatna (terrorism) tawh kibang a, tua banga gamtate khut kitansak ding hi,” ci-in army command in a thupulakna ah suaksak a, sihna liamna tuak om hiam cih bel gen beh lo hi.\nIsrael in tu nai diakin Syria thum vei a kapna hi ta hi. December 7 in Israel in surface-to-surface missiles tawh Mazzeh airport na kap a, tua ma nipi kal khat ma-in zong Lenanonte huih khua (airspace) panin missiles nih tawh Damascus khua nawl-a om Sabboura kiim na kap ngei hi. Israel in Syria a kapna thu nolh lo a, kap hi ung zong ci beek lo hi.\nUS assistant secretary of defence pension Lawrence Korb in Al Jazeera newste kiangah, “Syria kumpi in kumpi lehdote (rebels) a dona ah Lebanon pansan Hezbollah kicite tawh a kipawlpih manin Israel in amau lehdo Hezbollah ten Syria pansan in Israel kapna ding galvan a neih ding uh a deih lohna lahna dingin a kap hi ding hi,” ci-in gen hi.\nIsrael Defence Minister Avigdor Lieberman in bel nung diakin Syria buaina ah kigolh nuam lo hi ung na ci hi.\nPrevious: Malaysia, Serdang ah akithat Kawlgammi 5 te vaitawh muanmawh mi 15 kimanta ~ ZD\nNext: Na Nu le Na Pa um kei in (7) ~ Lian Tuang


url: =Innkuan sung nop nading thu (6) te :: ZOMI DAILY\nposted on 9 July 2021 at 1:19 pm Lomkholna: Article, Family\nTu kumin Pate ni phawkna kibawl ciat kha ding hi. Tua hun sungin, Innkuan sungnop theihna ding thu 6 te gen ding hi hang. Hih thute ih zuih theih khit ciangin, a beisa hun sangin ih innkuan sung ciat hong nuam zaw ding a, tua innkuan nopna in ih pawlpi ciat hong lawh ding hi. Tua banah, Innkuan le pawlpi hong nuam in, hong thahat ciangin, ih gam sungah zong nopna hong om thei pan ding hi.\nPate tavuan. (Eph. 6:1-4)\nInnkuan sung a nop theihna dingin, Pate in, Pa tavuan mah hoihtak a a lak ding kisam hi. Eph. 6:4 na sungah, Pate aw, na tate uh, hehna ding le thangpaihna dingin phin kei un la, Pasian thu tawh pantah zaw un..” na ci hi. Pasian thu bek hi lo-in leitung thu tuamtuam, innkuan sung, khua sung vai le a tuamtuam te ah Pate in, Pa tavuan mah la in, a makaih ding kisam hi.\nTua mah bangin, tate in zong, nanu napate uh THU MANG UN, na ci hi. Ih nu le ih Pa te sangin hong deihsakzawding kuamah om lo kha ding hi. Ih hoihna ding deihna tawh hong kigen thu te ih zuih theih ding, ih man’theih ding thupi kisam hi. Tua bek tham lo-in, ZAHTAAK UN, na ci lai hi. Innkuan pawl khatte ah nu le tate ki pawl in, Pa pen simmawh bawl in, langdo cih khawng zong om thei hi. Tua pen thupha ngah lohna le Lai Siangtho tawh ki leh bulh mahmah khat a hihi.\nPasian in Pate innkuan sung lutang dingin a sehsa ahi hi. Bang zahtak in pilzaw siamzaw ta sem le Pasian Nute innkuan lutang dingin tavuan na pia lo hi. Pate in, innkuan sungah PA TAVUAN la in, mah hoihtak a, a om diamdiam innkuante a hampha uh hi. Innkuan pawlkhat te Nu in thu khempeuh ukcip zaw in, Pa penbang vakkhia ding hi le ‘ ka bus saap ding 20 hong pia ve,’ ci in a zi kiang peuh ah a ngen om thei hi. Bus saap ding ih neih keile nget ding mahhi in, a hi zongin Pa pen in a ngen ding pa hi lo-in a pia khiading pa hi zong ngeel hi.\n2) Innkuan sung uk zo ding. (1 Tim 3:4)\nInnkuan nuam le Pasian thupha piak ding innkuante pen, Innkuan sung ki ukna le ki thu man diamdiamnainnkuan ahi hi. Innkuan sungah thu ki man’ diamdiamna aom ciangin, Pasian lungkimna om hi.\nZi le pasal kilem lohna, tate in nu le pate thu man’ lohna le ut bangbang a om zelzul na pen a kilawm hetlo le Pasianthupha san’ lohna khat hi gige hi. Ih nu le pate hawmthawhhuai hi phial mawk ta le zum pih hetlo in ih amau thu mangin ih kalsuanna pen Pasian deihna hi. Pate in zong innkuansungah thu neizo a, innkuan sung Pasian deihna bangin ukzawhna pen thupha ngahna khat a hi hi.\nSum bawlna le nasepna khat peuhpeuh ah meetna lesupna pen nasep siamna hang ahi hi. Nasep siamna geel siamna hangin meetna le supna a om mah bangin, innkuan sungah zong ki uk siamna le vaihawm siamna hangin, Pasian maipha ngahna om thei hi.\n3) Hun zat khopna kisam hi. (Deut 6:4-9)\nHih Lai Siangtho sungah Pasian in Judahmite tungah thu pia in, a tate uh a hilh zia ding le pattah zia ding uh gen hi. Inn sungah a om uh ciangin a gen ding thu pen Pasian thu hi ding hi. A lup khit nangawn uh ciangin Pasian thu mah gen ding ci hi. Lam pai kawm in zong hilh ding cih vaikhak hi.\nLai Siangtho sungah Judah mite tawh ih kilamdan’na na mu thei uh hiam? Inn sungah ih tutkhop ciangin, ih gen thu bang a hi hiam? Nipi ni kikhop khit ciang inn ih tun’ kal ding bangngaklah zaw zen a ih omna pen ih gennop bang a hi hiam? Biakinn a lasa khat peuh, thuhilh khat peuh le ki khawm mite sungah nungak khat tangval khat peuh om zia te peuh hi thei hi. Tua te hoihna gen ih hiam, hi lo zaw in hong kicial het lo a hoih lohna le kilawm ih sak lohna teng nag en ngeingai uh ciangin, thu tam a thei nai hetlo nata neuter in na kiangah na za gige uh hi.\nKhatvei, innkuan ah in, amau innkuan kia a om hun in, pawlpi upate om zia khat gensia gawp uh hi. Ni khat ni ciangin tua pawlpi upa pa hong hawh a, thutel taktak nai lo, ta neu khatin, ‘zan lam a ka nu le ka pa in, upa pa in an a neek vokpi anne tawh ki bang a cih pan nang na hia.’ ci in hong genkhia hi. A gen khia masa nu le pate a dingin maizum huai pian hi.\nInnkuan sung a ih gen thute naupangte lungsim sungah ciamteh uh a hih manin, up mawh loh hun khat ciangin, hong pulaak khia ding uh hi. Tua hun ciangin ih lungkim ding hiam? Tua tanote gen pen Lai Siangtho lot ngah cih khawng, labu sungah late sa hi le bang zah tak in ih lungkim ding a hih hiam? Tua ahih manin, innkuan in hun zang khawm a Pasian thu le thu hoih genkhop ding kisam hi.\n4) Etteh hoih hi ding kisam hi. (Titus 2:7)\nSawltak Paul in Titus kiangah, gamtat hoihna le cihtakna ah etteh hoihna hih ding hanciam in ci hi. Innkuan sungah Pate in ettteh hoih a hih ding kisam mahmah hi. Naupangte in a golsa et gamtat zia hong en in tua bang mah in hong gamta pah uh hi. Na khekhap hong zui dinguh hi.\nInnkuan sungah motor neite tate motor bawl zia khawng kineih uh hi. Zato lam naseem te cina veel khawng hong kineih uh hi. Ki mawlna lam uuk te a tate un ki mawlna lam ah hong kineih pah ding uh hi.\nTate a neutung in, a etteh ding uh (hero) kisam hi. Thupi a sak ding uh kisam hi. Pasian naseemte thupi sa hiam? A hi kei le TV sung khawng na muh zelzel kineihsiamte peuh thupi sa hiam? Ki mawlna lam a siam a minthangte thupi sa hiam? Pasian le Pasian kamamal LaiSaignto mah thupisa in, tua bang zui a nuntak ding hanciam nopna lungsim a neih ding uh kisam hi.\nTate in hong etteh dingin, bang ih nusiat hiam? Zateep, tuibuuk muam, Kuva hai, khaini muam, laithai kap, zu neek a kipan thu hoih lo tuamtuam te peuh a hi hiam? Pate in innkuan pihte tungah ngongtatna a hi zongin hamsia ztana a hi zongin ih neih khak le tuate tate lungsim sungah kiptak in kicamteh ahihi.\n5) Innkuan sung khat le khat ki it ding. (1 Cor. 14:1)\nInnkuan sung nopna dingin khat le khat ki itna pen a bulpi hi. Ki it theihna dingin, mihing ih hih manin kimai sakna zong kisam hi. Sawltak Paul in Korin pawlpi ta kiangah ‘ki itna neihna ding na hanciam un..’ na ci hi. Pasian in a teeltuam Israel mite kiangah itna thukham lian pen dingin na koih hi. Lai Siangtho thak sungah ki itna mah bulphuh a kalsuanding hong vaikhak lai hi. Tua hi in, “Ki itna in Pasian aa hi..” cihte a hi zongin a it thei mi in Pasian lungkim sak hi cit te a hi zongin kimu thei hi.\n6) Innsungah Pasian liansak pen ni. (Ps. 127:1)\nTopa in inn a lam kei le alam mite nasepna a mawkna hi ci in Late aphuakte in hong hilh uhhi. Leitungah bang zah takin siamin, pil in, hau in, siamhi ta le hang, Topa tawh ih omkhjop kei le amawkna pi a hihi. Upnalai Gil Vol-10, No-4\nPrevious: Hehpihna tawh khatvei ong post kik nuam ing ~ Cing Van Kim\nNext: A theu theilo guah ~ Khoi Lam Thang\nKhuado Thu ~ Pu Awn Za Pau\nMyanmar Academy Award piakna “LIVE” in na etnop leh\n2005 – 2007 ZYA nasepna ~ Pa Cin Ngaih Suan\nNa kizatna gam zaisak semsem in ~ Hau Za Cin\nCiimnuai project – 1


url: =Start Over You searched for: Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Landlord and tenant--New York (State) ✖Remove constraint Subject: Landlord and tenant--New York (State) Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael


url: =NCA pan FPNCC ~ Cin Lian Khai :: ZOMI DAILY\nNCA pan FPNCC ~ Cin Lian Khai\nposted on 26 August 2017 at 1:50 pm Lomkholna: Cinliankhai, Myanmar, News, Politics\nWhy Nationwide Ceasefire Agreement to Federal Political Negotiation and Consultative Committee\nNCA Thukimma pen August 7, 2015 in mansiang sak uh hi.\nKawlkumpi let ahihman in,Taang National Liberation Army (PSLF/TNLA), Myanmar Nationalities Democratic Alliance Army (MNDAA) Arakan Army (AA), Lahu Democratic Union (LDU), Wa National Organization (WNO) and Arakan National Council (ANC) te kihel ding phallo uh hi. Tuahang in, Kachin Independence Army (KIO/KIA), Karenni National Progressive Party (KNPP), New Mon State Party (NMSP), Shan State Progressive Party (SSPP/SSA) ten NCA signlo ding in, September 9, 2015 a kibawl meeting ah gen khia uh hi. Banghang hiam cihleh, Kawlgalkap Kumpi in Mualmi Thautawi khempeuh kilemna ah helkimlo ahihman uh hi ciziau uh hi. Tuaban ah NCA Thukhun honkhat a thukim zawhloh uh om hi.\nA kilehbulh leuleu ah, Karen National Union (KNU), Restoration Council for Shan State (RCSS/SSA), Paos National Liberation Organization (PNLO), Chin National Front (CNF), All Burma Students’ Democratic Front (ABSDF), Democratic Karen Buddhist Association (DKBA), Karen National Union/Karen National Liberation Army Peace Council (KNU/KNLA-PC) and Arakan Liberation Party (ALP) ten Mualmi Thau tawi dangte tawh tawnlo in Oct 15, 2015 in NCA thukimna suaikai hiau uh hi. Akitawng loteng in Kilemna bawl uh hi. Tuani pen Mualmi Thautawite phelnih akisuahni hi a, Aung San Suu Kyi zong kah beklo hi.\nKawl Galkap Kumpi in United Wa State Party (UWSA/UWSP), National Democratic Alliance Army (NDAA) and National Socialist Council of Naga (NSCN-K) te aciamteh uh hang kilemna latuanlo uh hi.\nAhuampi in enleng, alunglut huai mahmah ah, Myanmar-Thai Gamgi aomteng in Kilemna Suaikai a, Myanmar-China Gamgi a omteng in Kilemna Suaikailo kici thei hi.\nTua Suaikailo teng United Nations Federation Council (UNFC) pan hong khawl pah uh hi. Ahang in Ethnic Arm Organizations aa, kipawlna 16 te pen UNFC ah Political Partite tawh kipawl in kilemna ah kalsuan khawm uh hi. Phelnih hong kisuah uh ciang, Phelkhat pai khia in koi ah pai hiam cih leh NA ah pai uh hi.\nKilemna lalo Thautawite pen NA ah apai ma un, akhat veina Union Peace Conference-21st Century Panlong hong kah tei uh hi. Anih veina ma in NA ah kigawm uh hi. NA pan Sen Kumpi sawlna tawh anihveina Union Peace Conference-21st Century Panlong ah zan khat giak in Vanleng tawh Younan State pan vakah uh a, ciahkik pah uh hi. NA ih cih pen Beem(O)Wah te makaihna hi leuleu hi.\nFederal Political Negotiation and Consultative Committee pen Northern Alliance ten Kumpitawh kilemna abawl nang un Committee abawl uh hia, Wah te makaihna hi. Tuasung ah, KIO, ULA, PSLF, MNTJP, SSPP, PSC, UWSP te kihel uh hi.\nNCA pen Galkap Kumpi uk Kilemna Committee hi a, FPNCC pen Mualmite uk kilemna Committee hi. NCA in Kilemna hong muhpih loding lam athei khempeuh FPNCC ah alut hizaw hi. NCA Roadmap pen abei dekdek hizaw hi.\nGalkap te NCA thukhun in Federal tawh kituak kimlo ahihman in Mualmite deih Federal tawh kituak ding in FPNCC in policy hong bawl uh ahizaw hi. NA ten Kumpi in Kilemna abawl nop leh FPNCC pan hong hopih uh hen ci ngam uh hi.\nAtung a ihgen khat lakik leng 2015 NCA signed teng pen Myanmar-Thai Gamgi based teng hideuh a, a signed loteng Myanmar-China Gamgi based teng hi. Tun FPNCC in Kibelpawl gam ah kilemna aomtheih nang Gamveng Senten nong huh nang huhna kangen uh hi ci-in Aug, 24, 2017 Wah State Pangkham Khuapi ah kibawl amasapen FPNCC meeting pan Statement number 7 na ah gelh khia uh hi. Kilemna aomnang International Pressure ala uh hi a, Federal tawh kituak Upadi bupi inneih mateng, FPNCC in Suaikai lo ding uh hi.\nZomi te koi lam zuan ding ih hia?\nPrevious: China ah khutdawhngen te Mobile Phone panin QR Code tawh ki piathei\nNext: Nupa kikhenkhit ciangin apasal lunghimawh nadingin azi in atapa zang teptansak\nKhuado Pingpong Fellowship TA President Cup 2018


url: =Start Over You searched for: Subject Clippings ✖Remove constraint Subject: Clippings Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Creator The New York State Tenants & Neighbors Coalition ✖Remove constraint Creator: The New York State Tenants & Neighbors Coalition Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =Detaliu foto 13793296\nDescriere: epa08473968 South Korean President Moon Jae-in (C) presides over a Cabinet meeting at the presidential office in Seoul, South Korea, 09 June 2020. North Korea announced earlier in the day its decision to disconnect all inter-Korean communications lines at noon, citing anti-Pyongyang leaflets recently sent via balloons by North Korean defectors across the border. EPA/YONHAP SOUTH KOREA OUT\nID fotografie: 13793296\nDimensiune: 4074 x 1663 px\nIntrodus: 2020-06-09 05:26:10


url: =Tulaai Leitung Thuthang Tuamtuam Updates May 19, 2016 :: ZOMI DAILY\nposted on 19 May 2016 at 3:07 pm Lomkholna: Khawmpau, Myanmar, News, World, Zomi\n· Pasian lamlah na tawh Zomi sung ah Pasian in sathau ongnilh sak ahi Sia Do Khup leh Bowing Green khua sung a om Zomi aom thei teng in hunnuamtak kat May 18,2016 nitaak lam in kinei thei a mimal 200 kiim kihel thei in tha kingah mahmah hi.\n· Piantit gam Paris khuapi pan Egypt gam Cairo khuapi atu ding khualzin mi 56 apua EgyptAir company vanleeng khat May 18,2016 ni in Rader in manthei nawnlo a lamkaal ah mangcip hi. Egypt gaalkaap te in zong nasiatak in zongpah uha, muhna bangmah nei nailo uhhi.VOA\n· Iraq gam Baghdad khuapi sung munnih ah IS misok ten May 18,2016 ni in Bomb puakkham sak uha, mi 70 phualsihpah in mi 170 kiim naakpi tak in liam uhhi. US vanlam gaalkaap ten IS te leizon sukpah uha, Alubok mahmah IS Makaai nih kaaplum uhhi. VOA\n· US ten Vanlam pan Bomb tang guah bang a azuksakna uh namkhat ahi B-52 Bomber Gaalvanleeng khat May 18,2016 ni in Endersen Air Force Base, Guam ah kia a kaang tum hi. Vanleeng tung ah atuang mi 7 te ahihleh vanleeng lei atukma in huih lukhu tawhleengkhia man uh ahihman un nungta uhhi.BBC\n· 2014 kum April 14 ni in Nigeria gam Cibok khuapan Bokoharam migilo ten amat uh numeino 219 lakpan Numei no khat Nigeria gaalkaap ten Cameron tawh gamgi ah May 18,2016 ni in mukhia uha, Naungeek nanei in anau ngeek kha 4 napha ta hi. CNN\n· Sri Langka gam Kegalle District sung khua-3 ah May 18,2016 ni in nasiatak in guahzu in tuikhang ahihman in mi 134 mangcip a misiluang 14 khawng kitawmkhia pan in adangteng mangthang laai hi.BBC\nPrevious: Paris pan Cairo zuanin aleng EgyptAir vanleng mangcip\nNext: Ka khitui tawh kagelh laimal ~ Deih Tung


url: =Malaysia aom Zomi pihte panpihna MMK 9151000 kipia :: ZOMI DAILY\nposted on 25 May 2020 at 10:35 am Lomkholna: Malaysia, News, Zomi\nTulaitak COVID-19 natna hangin Leitungbup phial buaina kituak kawikawi a, Malaysia om Zomi innkuan 1500 val aki om lakah nasep theih nawnlo na hangin innsap piakding haksatna a tuak inn 500 kiim bang om hi. Tuate ading Tedim Khuapi pan panpih theih nading kigel a, kha khat innsap man ding ci-in kipawlna tuamtuam pan sum a kikaikhawm tuni ciang ngahzah 9,151,000 Kyats apna May 24, 2020 ni Nitaklam nai 3:00PM hunin ZCD zumah kineithei hi, cih thu kiza hi.\nHih sum ki apna ah Vuanzi Pu Pau Lun Min Thang leh MP Pu Gin Kam Lian te hong kihel thei uh a, Pu Pau Lun in a thugenna ah:\n“Ei Zomi te pen Hawmsiam nungta nebum puksi cih paunak i neih tei hangin tuhun ah na khat peuhpeuh i hawm liailiai loh hong sawt simpian ta himah leh hih COVID-19 in Zomite hong phonglo in neihman lamman hi hetlo itna lahna in hihbang i gel pen etlawm mahmah hi” ci-in gen hi.\nPu Kam Lian in “Hi bangin khangnote makai in nasep khop pen thupi mahmah a, mailam ah zong Zomi Zogam ading in deidan omlo a ma ih pan khop tohtoh lai ding kisam hi,” ci-in gen hi.\nCovid-19 Emergency Committee-Tedim CSOs pan Pa Thawn Sian Tung in Gamdang a haksatna tuahzia leh innlam a haksatna tuahzia akibatloh dan gencianna hong nei in, panpihna sumte Zomi Association of Malaysia(ZAM)tungah amanlang thei pen kikhak ding cih zong kiza hi.\nTulaitak Malaysia gamah Zomi mimal 20,000 kiim bang om cihzong ZAM tungtawn in kiza hi. Huhna sum ngahna pen anuai abangin kiciamteh hi.\n1. Covid-19 Emergency Response Committee – 500000.00.\n2. Ciin Deih Lun (China) – 378000.00.\n3. Leilum veng – 573000.00.\n4. ZCRC, Kalaymyo – 1100000.00.\n5. Zomi Congress for Democracy (ZCD) – 6050000.00.\n6. Sakollam Baptist Church – 200000.00.\n7. Sakollam RC – 200000.00.\n8. SDA (Mission), Sakollam – 50000.00.\n9. SDA (Mission, Myoma – 50000.00.\n10. Leitawhtan EBC – 50000.00.\nPrevious: Zoom Meeting ah Pu Hau Khan Sum thugenna\nNext: US Maryland pan Pa Kai Lien Khup (Tuikhal, Phiamphu beh) in hongnusia


url: =Portland-USA ah 8888 Silver Jubilee Pawipi Kibawl\nKawlgam ah General Ne Win makaih galkap kumpi ki-ukna deihlohna tawh abeisa 8.8.1988 ni-in Yangon University huangpi sung pan kipankhia in, sangnaupangte le mipite' kitomna/ lungphona akineih zawh tu-in kum 25 cingta hi. Hih 8888 lungphona kum (25)cin phawkna pawipi (8888 Uprising Silver Jubilee Cerebration) pen Myanmar Convention Center, Yangon ah August 6-8,2013 nithum sung thupitak kinei a, August 6 ni honpawi ah 8888 makaipi ahi Ko Min Ko Naing in thugenna nei hi.\nHih 8888 Uprising phawkna kum 25 pawi ah gampua akithehthang sangnaupangte le minam veii makai minthang tampi kihelthei uh hi. 8888 lungpho ni akipan tuni dong Democrecy deihna tawh anuntakna apiakhia mimal vekpi atul asim pha ding hi mah le Kawl kumpite in aza asim bekin pulakzel uh hi. Tua banah hih 8888 kum 25 cin phawkna pen Yangon khuapi bek hi loin, Kawlgam sung mun tuamtuam le gampua pawl khatah zong nasiatak kibawl hi.\nA diakdiak in Portland, Oregon State, USA ah 8888 sangnaupang galkapte kipawlna (All Burma Students’ Democratic Front -ABSDF)te' makaihna tawh "8888 Uprising" kum 25 cinna thupitak kibawlin, Zomite zong kihelthei uh cih thu Pu Kingmang (Tongsan Conusultant, Protland) tungtawn in kizasawn hi. Tua bek tham loin,Portland khuapi ah ABSDF galkap lui innkuan 30 val bang om cih thu zong Pu Kingmang in genbeh hi.\nHih "8888 Uprising " tungtang ah General Ne Win galkapte in sangnaupangte bek hi loin Sangsiate, kumpi nasemte, Phongyi te, naupangte le nautang mipite akipan mi vekpi 3000 val kaplum uh a, ahi hangin Kumpi lam pan 350 bek asi in ciamteh uh hi. Tua hun laitak in General Ne Win galkapte in Thau akap ciangin, angeina danin huilak mawk kap loin, mihing kaplum lianlian hi" - “If the army shoots, it has no tradition of shooting into the air. It shoots straight to kill.” ci-in General Ne Win in genkhia ngiat hi.\nTua banah General Saw Mang makai in galkap kumpi-in Kawlgam ukna a laksuak ciangin, sangnaupangte makai in galkap kumpi do dingin " All Burma Students’ Democratic Front (ABSDF) cih gamnuai Thau tawi kipawlna kiphuankhia ahi hi. Hih ABSDF te le Kawl kumpite in nung Nipi kalsung mahin kikap nawnlo / kilemna ding thukimna Suaikai uh a, ahi zongin abucing kilemna taktak kibawlzo nailo ci hi.\nSource: Pu Kingmang (Tongsan Consultant of Portland, USA)\nPosted by: Tongsan Tanute


url: =Viet Lotus Travel - Best Travel Deals Vietnam - Hire a car in Kien Giang city\nHire a car in Kien Giang city\nTravelling to Kien Giang Vietnam for leisure or business , looking for the best car rental service in Kien Giang ? Car hire in Kien Giang ? Transfer service in Kien Giang Vietnam...We are trust agency supply the best transfer service in Kien Giang\nWith more than 10 year doing business on transfer service in Vietnam special in Kien Giang province We are the best choice for you to choose\nAll our vehicles are new, modern and clean, Our driver professional , enthusiastic and trustworthy, Our car rental rate in Kien Giang including all gasoline fee , toll fee , parking fee and driver allowance...\nKien Giang province has 1 capital city Rach Gia , 1 town Ha Tien and 13 districts including An Bien district , An Minh district , Chau Thanh district , Giang Thanh district , Giong Rieng district , Go Quao district , Hon Dat district , Kien Hai district , Kien Luong district , Phu Quoc district , Tan Hiep district , Vinh Thuan district , U Minh Thuong district\nKien Giang is beautiful province with many stunning attractions such as Phu Quoc island , Ha Tien town , U Minh Thuong national park , Nam Du island...\nOur vehicles for rent in Kien Giang city including :\n-> Car rental Kien Giang to Tan Son Nhat airport\n-> Transfer service Kien Giang to Can Tho airport\n-> Car hire from Kien Giang to A Giang\n-> Car rental service from Kien Giang to Ca Mau\n-> Hire a car from Kien Giang to Sa Dec\n-> Car rental from Kien Giang to Soc Trang , Chau Doc , Hong Ngu , Tx Nga Bay ....


url: =Kawlpi College Syate Korea Film En-ni-thi Ziam? ~ Thu Tatuam (Siyin News)\nKawlpi College Syate Korea Film En-ni-thi Ziam?\nThursday, December 18, 2014 Kawlzaang No comments\nMinistry of Education pan deputy minister U Than Shin Dec 17,2014 Kawlpi college ah hong vil hostel om saangpatangte taw kisai thusonna ah, college sya le syama te ii Korea film et vai hel luilamh hi.\n7Day news sung aki-aat bangh hi le sun nai khat pawl in Collge saang Kabaw hall ah syate taw kimukhopna ah U Than Shin in, apua sang hostel (saanginn huangsung bek hi ngawl) pan pang in, saangkaa patangte ii vai tatuam kan in panpui tu hanthot na ah "Patangte taw kisai no sya le syamate na, na korea zatlan et uh sia kheal vun la, patangte atu ngaisut sak zaw vun" ci hi.\nPatangte sia kihau ziam?, zatuikham zangh ziam? nisim nuntakna bang haksa ziam? ci thute akat tel natu sonna zongh nei hi.\nPhoto: Kothetnaing Kothetnaingoo


url: =Bawngkuang sung aa Naungek ~ Khaineu Hatlangh :: ZOMI DAILY\nposted on 5 December 2016 at 7:00 am Lomkholna: Article, Biakna, Christmas, KhaineuHatlangh\nKa neu lai-in ka pu te’n bawng khawi in ka u te tawh ka cinh sak thei zel uhhi. Zingsangin bawng te gamlak lono na mun ah va khah iin gamla a pai lohna ding uh leh vaimim kiciinhna lo lai khawngah a pai lohna dingun ka vil ka cing uhhi. Nitak ni ong kaii in thangmual ong liap kuan ciangin bawng teng khawm in inn lam zuan in ka hawl kik uhhi. Bawng te inn ka tunpih uh ciangin ka pu in tuilum na suang aa tua sung ah vaii (vaimim sukna vaii, vaimim haawng) leh cii hel in tua tui bawngkuang a ki ci sing luang gol khopkhat a ki suiikuak sungah ka sunng uh aa bawngtui ka pia uhhi. Tua bawngtui piakna kuangsung mah ah beehawng (bee lii leh bee lawi hawng keu) te pia in bawng te in lim sa mahmah uhhi. Tua bang in ka neu lai in bawngkuang ka zang uhhi.\nZeisu tuni iin mihing te lungsim sungah hong suak kik nuam hi. A tatkhiat mi te tawh hong om khawm nuam aa “Immanuel” ahi “Pasian ei tawh ong om khawm” dingin Zeisu in tuni ei mimal khat ciat ih lungsim khongkhak hong kiu in zintung dingin hong ngen hi. Tuni in na nuntakna khuadam sa in vot in lungleng ki sa in na om hiam?\nZeisu in na nuntakna ah ong khualum suah ding, nuntakna thak ong pia nuam in zintung ding na lungsim khongkhak hong kiukiu hi. Na hon sawm hiam? Ahih kei leh Bethlehem khua aa Zeisu a suah lai mah bangin na lungsim sungah midang te dim khin ta hiam? Hauhnopna, gualnopna, zu le sa, zaliatnopna te, pilna siamna te, leitung na te tawh na lungsim ki dim khin ta iin Zeisu aa dingin bawngbuuk sung bek mah na awng sak kha hiam?\nBawngkuang sung aa ki sial naungek tuni in lungsim sung aa ki sial, lungtang nuntakna sungah a nungta naungek, a vot khuadam a keu nuntakna ong khualum sak, nuntakna hongpia naungek ih suaksak tek ding in tuni in Zeisu nungzui a ki ci ei Zomi te itna leh lainatna tawh kong zawn nuam hi. Leitung a deih mi te tung ah nopna om ta hen a cih mah bangin ih Topa Immanuel Pasian ei a deih mi te tawh hong om khawm henla, ih lungsim sung ah teeng in a tawntungin lungnopna tawldamna leh itna hong guan suk tek ta hen. Amen! Khaineu Hatlangh 2011-12-12\nPrevious: Zokam cidamna ding L3 ~ Mungpi Khupson\nNext: Zomi pih tungah huh ngetna! ~ Zomi Quavadis\nTopa jesu bawng kuang sung ah hong suak hi zaw a hia bawng kuang sung ah hong suak khia naunget Jesu hi zaw a hia guai te… bawng kuang sung ah hong suak a hih leh a pian na a nu pen bawng kuang hi di ai ve maw…


url: =Malaysia, Kedah ah mawtaw 4 kitaihgawp in nupa kopkhat aphual ah sipah :: ZOMI DAILY\nposted on 4 June 2017 at 8:06 am Lomkholna: Malaysia, News, Sawltak, World\nMalaysia, Kedah State sungah Lorry mawtawpi khatleh adang mawtawneu 3 kitaihkha in, mi 2 si cih NST pan kiza hi. Zanni Saturday ni in Kampung Paya Serdang geinai aom Jalan Kulim – Baling kici lamzikpi tungah atuahsia ahihi.\nNitaklam 3pm hunpawl in mawtaw akitaih hi a, asi mi 2 tepen nupa ahi uhhi. Asi numeinu pen kum 54 aphakhin khat hi a, aminpen Robiah Mat Saman kici hi. Asi apasal pen kum 66 aphakhin khat hi a, aminpen Razak Saari kici hi.\nAsi te nupa pen Kulim, Kampung Padang Cina pan hi uh a, atuahsiatna aphual mahah sipah uhhi.\nKulim Hi-Tech Fire and Rescue Department chief Mohd Azizi Abdullah ii genkhiatna ah Accident apiankhit ciangin atuahsia aliam tepen ageinai ah apai amukha Passers-by te’n mawtaw sungpanin nahemkhia uh cihi. Tuakhit ciangin amanlang in Kulim Hospital ah kipuaksuak cihi.\nAsi nupa te tuanna pen Proton Wira mawtaw hi a, amailam teng tongawp, zangawp hi.\nHih tuahsiatna Accident ah mawtaw 4 tak akiphulgawp hi a, bangci bangin Accident kipankhia cihpen ki theician nailo hi. ZD Sawltak #zomidaily\nPrevious: London khuasung muntuamtuam ah gitloh gamtatna, buaina tampi piang\nNext: Manchester atuahsia te a enkikding in American Singer Ariana Grande hawhkik


url: =George Washington Tangthu ~ Timothy Naulak :: ZOMI DAILY\nGeorge Washington Tangthu ~ Timothy Naulak\nposted on 26 June 2016 at 7:32 am UTC+9:30 Lomkholna: Article, History, TimothyNaulak\nGeorge Washington pen United Stated of American(U.S.A) gam kumpi sem masa pen ( The first President of USA, 1732-1799 AD) leh Britain te kiang pan in American gam suahtak na angahsak pa ahihi.Laisin nalam sangkhol lo leh galkap lamnasep zong kiva khawllo , politic lambangphadiak uk lawmlawm khawllo hi.Ahihhang angiim na, ahansan na leh amah leh amah akiuk zawh mahmah man in makai thupi leh milawhcing mahmah khat leh mi minthang te lak ah kihel zo khat ahihi.\nWashington pen American masapen( first American) cih den uhhi.U.S.A gam din pa ci theihangh. George Washington pen kum 1731 February,11 ni in Virginia gamsung aa om Westmore ah ongpiang khiahi.(Westmore pen Wakefield ci in kikhel khin hi). George Washington te inn ih pupi uh pa John Washington pen 1657 kumin England gampan in Virginia ahpem hi. American gam ah apem khitzawh in zong innkuan thupi azahtak huai khat, inn leh lo gamnei khat hiin, gam zaipitak nei in sum zuak sumlei namunkhat zong phuan in, van bawlna dan khawngzong nei in haumahmah hi.\nWashington ih pa Augustine Washington in azi masa tawh ta li nei in, azi nih naMary Ball tawh ta guk neihi. Tua ata aguk sunglak pan in Washington pen a upen ahihi. Augustine in gamza pi tak nei in bawngkhawi in, zanah ciin nalo zongzaipi taknei hi. George Washington inzong ahun tampi tak huan nasep naah zang denhi. Sangkah laisin sangpipi sin nading hun neiman lo in, lo nasep lam uk inzong siam mahmah aa tenchia(mathematics) leh thukan cian (survey) ahih leh bel siam khia lua mahmah hi. George kum 11 ahih lai in apa Augustine ongsi in, a u Lawrence nungzui pen mai hi. Lawrence in Virginia state sung ah gamnei mihau mahmah khat Fairfax inn kuan sung mi khat zi in la hi. Lord Fairfax pen England pan in Virgina ah ongtai (pem)tak ciang in Washington tawh ongkimeltheih mahmah uh aa, Fairfax in zong deihsak in, alaisim inn(library) pen Washington in metpih mahmah in, natam tak sinkhiat(theihkhiat)pih lawhhi.\n1748 kum in Lord Fairfax in aneihsa gam acre million bangzahhiam khat aa zai acingakem dingin Asst. Surveyor dingin George Washington cial hi. A maikum takcing in Surveyor dingin cial leuleu hi. 1751kum in a u Lawrence zui in West Indies aa Barbados mun ah pai in, hih lai mun ah Washington in zawngnat na vei in, amai zong maam zol zonawn lo in omhi. Akhualzin khit zawhdeuh ciangin a u Lawrence zong ongsi hi. Lawrence in aneihsa agam pen George akem ding in leh agam pen a tanu pia hi. Lawrence ii ta nuzong ongsi ahih man in George inzong agam khempeuh ongnei ta in, gamneipa mihau khat ongsuak tahi.\nWashington in lo khawhleh thaiciin uk mahmah in akhantoh theih nadingin zong lamtuamtuam tawh hanciam mahmahhi. Agam sungteng enen in gam hoih namun amuh te pen lo ding in hoih dinghi cih theihi. Hih gam ah lo neih nagam, kumpi gam ahau mahmah ongpiantheih nading in en in ngaihsun keei den hi. Mount Vernon aa agam zaimahmah pen midang etteh theihding in lim zepmahmah hi. England pan in khaicii hoih leh lo azat ding van vaikhak den hi. Hih khaicii te ciing in sin na(test) khawngzawng bawlden hi. A gam aending in Sal(slaves) zanih val khawng sawl in, mipil misiam bangzah hiam khawng zong nasem in cial hi. Zu bawl na munzong phuan in,tuu mul pan in tuu mulpuan(wool) bawlna nei hi, za nah ciin namun zaipi khat zong neihi.(Nidang lai sawtnai lo khat in Virginia Cigarettes tampi tak India gam ongtung in Mizogam sung ah zong kizel mahmah hi. MSD).\nWashington in ami sawltak nasem te pen tentan(training) hoihtak pia in sum alut leh apusuak hoih tak in ciamteh sitset hi. Tentan (training) hoih tak apiak nasung ah khatpen hih ahihi: ” Pil na khempeuh lak ah, maat (penny)khatzong zanglo aa ihkhawl na in maat(penny) khat ih thalawh ahihi.” cih hi. Kum 1750 kipan lam akipan in Britain leh France in Ohio zanggam kituh in kido uhhi. Kum 1753 tak ciangin Virginia Governor Robert Dinwiddie in George Washington pen France pawl tawhkimu ding in sawl hi.France pawl in ana dawn na uh thupen lungkim huai lo salua ahih man in Washington pawl in zong galkap bangzahhiam khat sawl in, hih tungintangthei tak mel lo uhhi.\nKum 1755 tak ciang in British kumpi in Gen. Edward Bradock pawl gal kap tampitak gam muding in sawlhi. Hih atung in Washington pen galkap makai tavuan pialo in ahih hang galkap ulian te ngaihsut pia leh gam sung lam hilh dingin paisak hi. British galkap pawl in French pawl kulhpi Fort Dequese atun ma in, French pawl in naleh do vat mawk hi. Washington te pawl bel ahih leh buai thei khiamahmah uhhi. Ahih hang in hih tungin Washington hansan na thu thangmahmahhi. Tuahang in Governor in Virginia galkap makai Colonel za ahkahsak hi. Kum guk sung British pawl nuai ah asepsung in kido lianpipi om lo in, misiat nadingzong omtuak lohi. Kum 1758 tak ciang in acidam na hoih loh man in galkap nasep khawlsan ta hi. Hih hunpa kipan kum17 sung Mount Vernon ah ama gam keem in ahunzang hi. Kum 1759 in meigong mihau mahmah khat Martha Dandridge tawhkiteng hi.Martha pen alawm ngaihmasak pen hi lo in, nihvei bang tak hih ma in angaihte tawh kikhen khin ci’ ci uhhi.Martha tawh nupa kilungtuak mahmah hi in, ta ahih leh nei lo citciat hi. Martha ii ta neihsa teng pen ata neih sun uh ahi hi.\nGeorge Washington in khanglam ah gamlei in thaiciin na ding tuilam khawngbawlding angaihsut laitak hun in, British kumpi in Appalachian mual khen lam aa om Red Indian pawl ten na muh ah luttheih lo nading thusuahkhia uhhi. Washington in bel thupi ngaihsut sak loin Ohio zanggam lam ah gam lomun leiding in misawl hi. Ohio leh Palomac kikal tuilam pi ding agel laitak in Quebec Act (Quebec thukhun) bawluhhi. Hih thukhun in American gam sungaa tengte ading in Ohio leh Missisipi gam sung ah lutding phallo hi. Hihthu khun pen Washington leh gamnei midang te ading in huathuai mawhloding hi. Tuakhitciang in Stamp Act, Tea Act te ong suak hi. Hih thukhun in American gamsung aa tengte pen lamtuamtuam tawh gakcip in siah tampitak piak ongkisam ta hi. Tuapen deihlo in British kumpi langpang in tapawng lianmahmah ongpiangkhia hi.\nKum 1774 september kha in gambup kikhoppi (continental congress) masapen kisam hi. Hih laimun ah George Washington zong Virginia palai(sawltak) lak ah khat inkihel hi. Hih khawmpi pen Philadelish kibawl in kal sagihsung khawmpi kinei in British kumpi tung ah lungkimloh na nasia mahmah hi.Tapawng kipan hipen mai hi. Kum 1774 – 1775 khuadam hun(phalbi)hunsung in Washington in Conatinental Association leh tualsung committee te huhding in galkap phuanhi. Akisap leh British galkap tawh kido ding in kithawi uhhi. Continental Congress anihvei na pen Kum 1775 May, 10 ni in tu uh aa, khawmpi aneih laitak in Boston kiang ah kido na pianghi. British galkap pawl New England ah ateng mi 14000 kiim ding man uhhi. British Parliament in Massachusetts state pen tapawng hang in gambuai in genkhia uhhi. Philadelphia kikhoppi ah Washington pen agalkap puan tawh kikhop na ah kah(kihel)hi. British pawl doding in akiginkholh thu zong gen hi. June kha ong tung ta in, Congress in Continental Army phuan in, Boston kiim ah tapawng pawl zong hih pawlah lut pahuhhi. Jun ni 15 ni in Washington pen General za kipia in lungkimtak in galkap makai mangpi (Commander – in- Chief) dingin tel uhhi.\nWashington pen pasal thasang, melhoih, maibeem,kha guh kual khat ahihi. Amit kua thuk lua ahihman in maingap huai mel puakhawllohi. A mahleh amah kiuk zo, muan huai mi ahih man in midang zong amahleh amah akiuk zawh ding alamen ahanthawn khatahihi. Washington limsuaisiam min thang pa Gilbert Stuart in “A omdan enleng amah leh amah akiuk zo loding tawhkibang, nam mawl, gamlak aa piang hi leh bel aluahuai pen pawl hi in teh ” ci hi. Tuabek hilo ciamnuih zong bawlthei lo hisawnsawn lai. Washington pen, Alexander the Great, Robert Clive te bang in General galkap mangpi ding in apiang dingin kilanglohi. Galdo danding agel na tepen alawhcin loh hun omthei zel hi. Tuaban ah amakai pih te hatloh na leh Congress in hoih tak in thuakhen theih loh man in haksat na tuak denkeei uhhi. British do in aomlai tak hun in galkap ten thaman (stipend) mumel lo in, galvan neimel lo in,an leh asilh aten ding zong nei mel louhhi.Washington in “Sakol anding bangbek nekding nei den ungh.”Cih hi.Hih bangkawm kal mah ah kiut dan nasia tak in lenkip in, agalkap ten amah athupibawl azahtak aetsan luat man in haksat na tuamtuam phuzotuam uh aa, agam leh aminam aadingin tangtakin dingthei uhhi.\nWashington pen American galkap makai mangpi asep cil lamin congress member atam zaw insuahtakding(independent) ngaihsun khollo uhhi. Hih hunlai pawlkhawng mah in British Prime Minister Lord North in American pawl tapawng adaih theih nading in galkap tha hatmahmah lutsak ding ingel hi. Britain Kumpi George III in American pawl pen kumpi langpang tapawngin genkhia in, Washington pen minam langbawl in pulak khia in khauhtak in dan piak ding zong thupia hi. Washington in British pawl do zawhnading in suahtakna(Independent) kisam ci in khentatna bawl hi. Kum 1775 August kha pan kipan September kha ciang Canada ah agam mu in, Canada gamsung aa teng tekiang ah akipawl theihnading in khembawlhi. Gunkuang (tembaw) galkap phuan in, tembaw agol mahmah guk tak bawlsak in, hih tembaw pi te pen Boston tembaw khawlna mun ah British tembaw onglut ding te akhaktan adal nading in sawlhi. Tuaban ah American tembaw khawlna mun ah, French tembaw onglut theih nading in gelnazong nei hi.\nAmerican gam aa om state tuamtuam te in Independent deihna lungsim aneih theih nading in gam sung mun tuamtuam ah sizungzi( campaign) nei kawikawi( bawlkawikawi) in, Connecticut te, New Hampshire te, Rhode Island te, Massachusetts te, Virginia te, Pennsylvania leh New York te in suahtak na(Independent) deih nalungsim ongnei thei ta uh hi.Tua ahih man in Kum 1776 July,4 ni in Congress in suahtak na(Independent) tangkokhia ta uhhi. Kum guk sung tak American leh British kido in, hih hunsung in haksat na kawmkal pan sungah galkap makai mangpi za lenpaisuak suak hi. Nasep lawhcin hun zongnei in, lawhcinloh hun zong om nei hi. French galkap in huh in, British galkap makai mangpi Lord Cornwallis leh apawl te pen Yorktown ah khakcip mawkuhhi. Kum 1781,October 19 ni in Lord Cornwallis leh galkap 7000 kiim ding Washington khutsung ah ongkipia hi.\nBritain gam ah kumpi thak ong ding ta in, American gam sungah British galkap tampitak inomlai mahtase leh kilem nading leh galdaihnading ongzongnuam ta uh aa, British pawl in American ong nusia ta uhhi. Kido hunsung in American general mi li Philip Schuyler , Henry Knox, Nathanael, Green,Henry Lee te in Washington tawh ki lemlo vatvat thei hih tuak hi. General Horatio Gates tawh bel akikal thu tawmkhang kihal deuh ahih hang in kimuh khial kihuat ciang dawngbel omtuak lo hi. (Kum 1976 , Washington asih zawh kum 76, United State kumpi in Washington pen aksi(bawk) guk nei general za pia hi. Adeihna pen U.S.A General khempeuh lak ah amah bang aa zalian omnawn loding aa zaliat nasangpen apiak uhhihi.)\nKidona ongman ta in,gam sungzong galongdai ong lungmuanhuai ta hi. Ahih hang tualsung thukhen satding thu buai tuamtuam tammahmahhi.State pawlkhat pen amauleh amau thuki khen in kituah namun congress lah hat mello hi.Gam thukhunpi (constitution) lah nei theinai lo in, kum nga sungpen bangloteng tawh bei himai hi. Kum 1787 May kha sungin Gam thukhunpi bawlpawl pen Philadelphia ah tukhawm thei ta uhhi. Washington pen Philadelphia palai (sawltak) hi in, ih khawmpi ah makaipi (president)ding in sehuhhi. Hih gam thukhunpi thak pen zatding in akhentat zawh uh, kum 1789 April,30 ni in George Washington pen President masa pen dingin New York khawpi ah lungkim tak in telcing onghi ta hi.Congress in uap bilbel in gamthupi tak ongpiangkhia ahihi.\nGeorge Washington bang in American kumpi(president) hih ding midang kuamah om lohi. Kum 1792 in anih vein a kumpi sem dingin telcing hikik hi. Athumvei na takdingciang in kumpi(president) asepsawm nawnloh nathu tangkokhia hi.Hihpen anung hunongpai zel hun ah zat tohtohong hi ta hi. Kum 1796 September, 17 ni in kikhen na ding thugen in Mipi kiang ah U.S.A kipumkhat na hoihtak in kemcing ding in thuvaikhak hi. Gam dangte cih dan etteh lualawmlawm lo ding in leh gam thukhun zui aa kemcing ding cih thuvaikhak na bawl hi. American gam pen Europe gam tetawh kisap nakibang lo in, banghunbang hun aa kithukhat theih neih ahi zong, muh dah neih ahizong in kisamlo pi in kido na suak thei vat ahihman in kidopding cih thuzong vaikhak hi.\nHih mithupi pa pen kum 1796 in Mount Vernon aa a inn thupitak ah tawlnga hithiat ta hi. Ahih hang kum 1799 in USA leh France kido dingdinmun ah ongom vat hi.Agam leh aminam in akisap nahang in adinkhiat loh ongpha mawh ta mawkhi. Thu leh la om dan ongkan cian khit ciang in France pawl in kido lo in kilemding ut na thu, American pawlzong kido sang in kilem ding ut hi cih ongmu khia hi. Kumpi John Adams pen kido dingaut pawlmakai pi pa Hamilton pawl akho ding in ngaihsutna pia hi. Tua ciang kido dingongkipelh ta hi. Washington in adam sung hun pen manphatak in zangthei hi kici thei dinghi. Sumzuak sumlei na ah, kido na ah,kumpi nasep na te ah lawhcing mahmah gai mawk hi. Leitungbup mithupi telak ah zong alangpha makai minthang thupi khat ahihi.\nPrevious: UK te ii EU Commissioner zong nasep khawltading\nNext: Ei Zomi te ngeina a phunpi teng ~ Pa Cin Lian Khai


url: =New York Khuapi Thu Nam 10 ~ Thu Tatuam (Siyin News)\nNew York Khuapi Thu Nam 10\nFriday, December 15, 2017 Knowledge, USA Ngam Thu 3 comments\n1) New York khuapi sungah mihing million 8 teang uh hi.\n2) 1789 kumh in U.S. ngam khuapi ci'n kiciamte ngei hi.\n3) Kampau kibang ngawl minam 800 tenna hi aa, kam nam tam bel pau khuapi ci'n kiciamte hi.\n4) New York khuapi ah Liberty milim sia Pyintitte ii 1886 kumh in piak ci hi.\n5) New York khuapi Federal Reserve Bank ah US$ billion 90 manh pi 80 asang kham tawnpui khat om aa, leitungah alianbel khamtawn hi.\n6) Leitungah alian bel library 3 sia New York khuapi pan ci hi.\n7) Leitung kumhpi ( United Nation) phualpi sia New York khuapi ah 1952 kumh in kisa hi.\n9) Khuapi ii mun minthang Times Square sia nidang lai in "Longacre Square" kici hi.\n10) Jew minamte atu atambel teenna khuapi ci hi.\nibu siti aisya December 18, 2017 at 12:46 AM\ntheresaL December 22, 2017 at 1:18 AM


url: =PKR 2,999 PKR 4,999 Ex Tax: PKR 2,999 -40%\nMehendi Black Velvet Pure Dussa / Khamdar Shawl SHL-050 By Khan Culture\nMehendi Color Velvet Dussa / Khamdar Shawl SHL-050 By Khan Culture\nOnline Shopping in Pakistan Buy Mehendi Color Velvet Dussa / Khamdar Shawl SHL-050 By Khan Culture&n..\nMehendi Velvet Pure Dussa / Khamdar Shawl SHL-063 By Khan Culture\nMix Woolen Golden Brown Color Kashmiri Lohi Shawl SHL-066-2\nPKR 1,999 PKR 2,499 Ex Tax: PKR 1,999 -20%\nOnline Shopping in Pakistan Buy Mix Woolen Dark Brown Color Kashmiri Lohi Shawl SHL-066-2..\nMix Woolen Grey Color Kashmiri Lohi Shawl SHL-066-3\nOnline Shopping in Pakistan Buy Mix Woolen Golden Brown Color Kashmiri Lohi Shawl SHL-066-3 In ..\nShowing 193 to 224 of 1443 (46 Pages)


url: =ZogamNuam | Home\nZomi Full-bright Scholar : Dr H. Kham Khan SuanIndia mun tuamtuam applicants tampi lakpan Fulbright National Selection Committee in New Delhi ah candidates shortlist a bawl teng uh 4 November 2011 in interview uh a, Dr H. Kham Khan Suan pen Fulbright-Nehru Postdoctoral Fellowship, 2012-13ngah ding a ‘principal candidate’ khat in ana recommend uh pen, tu’n ngah takpi ta ...Tunai Thupiang | Vaphual.Net | Monday, 9 April 2012Read more\tMelbourne Zomi Nam Ni 2012 ReportPasian hehpihna leh ki thuahpihna hang in, Melbour\tSingapore ah 2012 Zomi Nam Ni nuamtak kizoZomi Innkuan (Singapore) inntek in A 64 Veina Zomi\tNominatiion for ZONET Awards & Recognition 2Kum 2011 ki nusia khinta a, kumthak 2012 sung ah Z\tHillary Clinton leh ZNC President kimuh khopUSA pan Secretary of State Mrs Hilary Clinton Kawl\tZNC maban ding kikupna | November 28, 2011“ZNC pen registration a bawl masak lai-in kei ka h\tGZA Khawmpi Video te Youtube Ah!Dear Zomi laizom sanggam uh leh nau te,\nDec 14-18\tZOFA 2011 updateZomite kipumkhat theihna ding ngimna tawh abeisa Zomi Idol 2011 Level 2 kidem dingZomi Idol 2011 Audition (Level 1, Yangon) pen Rev ZNC Kum 23 cinna pan thu suahTutung ZNC kum 23 cinna neek leh dawn khempeuh,ten\tMyanmar Footbal Federation te FIFA pan ki khA lunglut zawdeuh te leh,aen theilo ding te pawlkh\tLTTE singnuai mi 1,800 kikhahkhiaSri Lanka kumpi in LTTE singnuai mi1,800 te zanhal\tZomi Idol 2011 kibawl dingZomi music kilapsang zawk nading lunggulhna tawh Z\tMore in: Tunai Thupiang\nZogamNuam Website ah nong hawh zelzel hiam?\tNisim in.\tKal khat khat vei.\tKha khat khat vei.\tThuthak ki tamguan deuh leh kong hawhzel ding hi.\tWritten by Nantalsuan\tWednesday, 06 February 2013 07:58 PDF | Print |\tE-mail\tThupha maw? Hamsiat na, et kik huai. Nang e?\n(65th Zomi/Chin National Day muakna) Paak tuiduh lo khat a khan ding deihsak lua in, tui ih buakbuak khak leh hong si zawsop kha ding hi. "A hunzui in a kikhel theilo na khat, a nuntaak paisuak ding hamsa hi" ci-in a beisa kum tampi laipek in leitung mipil minthang khat in, a na gen hi.Mipawl khat ten, na khat peuhpeuh a pianciang , a sia leh a pha tonkhawm, na ci se uh hi. A hih leh, kua-mah mawhsakna hilo, ih taangthu ih batzawh tan, tawm sulzuih kik ni ci leng,\nRead more Add comment (0) Hits: 431\nWritten by Professor Lam Khan Piang\tSunday, 28 October 2012 16:59 PDF | Print |\tE-mail\tBang hangin Zomite in Khuado bawl ding i hiam?\nMinam kician leh picing a kingaihsunte pen, pupa ngeina leh tawndan kician nei te ahi hi. Tua ahih manin pupa ngeina leh tawndan a nei khawm milip pen minam khat in kingaihsun hi. Tua ngeina leh tawndan tuamtuam i neihkhopte zuun khaw puahkhawm lo-in bang zahtakin kigawmkhawm ding i sawm zongin, amawkna pi suak ding hi.\nRead more Add comment (0) Hits: 818\nWritten by Tg. Kham & ZomiDaily\tFriday, 24 February 2012 05:07 PDF | Print |\tE-mail\tZomi National Day 2012 | Kuala Lumpur, Malaysia\nPoorBest Tukum Malaysia, Kuala Lumpur khuapi laizang aa kibawl Zomi Nam Ni limlaak (photo) a mu kha peuhpeuh in, lungdam huai ei aci ih om hiam? Ahih kei leh, hizah tak lawmlawm khua ngaih huai si hang, aci simsim ih om hiam? Aki banglo muhzia tuamtuam hong pia ding hi; Kum 64 Cin'na Zomi Nam Ni bawlin pawipi a pai kampau kibang sinsen Zomi 3,000 ki pha dek phial ding aa, Stadium Chinwoo acih indoor stadium pi khat a kikawm pen, naupang tutna ding zong awng nawnlo zahin ki dim phitphet hi. Tutna mun awng nawnlo lampi awng teng ah a kidin' ngeingai tak ciangin, pawi kemding aa ih kawm rela te bang khua ul nul liang mahin lampi ding sial keii uh hi. Numei naupang pawlkhat a ciahkik mai ki-om hi. Tua zong pen, tul bangzah pawi hong kihel theilo cihkhat omlai hi!\nRead more Add comment (0) Hits: 5720\nWritten by Pu Vum Za Nang\tTuesday, 21 February 2012 19:50 PDF | Print |\tE-mail\tZogam mipi 70,000 val in CNF Tedim/Tonzang gam ah ki deihlo\nPoorBest A zahtak huai Zomi u leh nau akuampeuh na omnaciat panun damtek dingin kong deihbawl hi.Ko Zogam kawlgam sunga om teng zong ki hoih tek cih ding hi. Kei zong 15th Febuary nin Yangon pan in Nipyitaw kana tung hi. 16th nin TYF pan Pa Nung Sian Tuang zong Nipyitaw ong tung in tulaitak Zom i te maban kana zomto thei uh hi. 5th Febuary nin kong mipi tunga kong thusun na om mah bangin ni sawm (10 ) ong cing khinta ahih manin kong nangak keikai uh hang Zomi leh Zogam laisung khawng leh Net sung khawngah ki it thei mahmah hinapi'n tuni dong Tedim khuapi ah kuamah ong ciah omlianglo ih hih manin vaikhempeuh a banban in kivai to deudeu in tuni ciang aki zosiang suak ta hi.\nRead more Add comment (0) Hits: 1242\nWritten by ZONET Awards & Recognition Committee\tFriday, 20 January 2012 02:14 PDF | Print |\tE-mail\t2011 Final Results Ki suaksakta : ZONET members, You Have Spoken!\n2011 ZONET pan in pahtawina piak ding tawh ksiai vote a khia mi 245 kipha hi. Tua sung pan in, Person of the Year, Writer of the Year leh Reporter of the Year ki telkhia hi. January 12 - 18 , 2012 ( nipi kal khat sung) mipi kiang pan in teelna kinei hi a, mipi in pahtawi ding a asak teng pen anuai a bang hi. Read more Add comment (0) Hits: 4641\nWritten by Dr. Chin Do Kham\tSunday, 08 January 2012 03:14 PDF | Print |\tE-mail\tGZA Makai Khawmpi (Kawlpi) Report # 2\nMun Tuamtuam aa Om Zomi U leh Nau te,Kumthak 2012 sung hong lutpih ih biak Pasian kiangpan hongpai thupha namkim in nang leh na innkuan sung ban ah Zomi khempeuh tungah hongtung ta hen! December 13-18, 2011 sung GZA Makai Khawmpi (Kawlpi) nuamtak aa hong zawhpih ih Pasian min ih phat aa, hibang aa lawhcin na ih neih nading in thungetna leh sum leh pai tawh ma apang Zomi khempeuh tungah zong lungdam thu ihpuak hi. Read more Add comment (1) Hits: 4095\nPu Zozam in SPDC MP sem ta ding maw?1994-5 kim pawl Zingsol Magazine le Chin Magazine-Universities Mandalay bawl ding buaipih a Yangon katuak suk hi. Yangon Siamsinte bawl Ciimnuai Magazine abuaipih Mangpi (Pu Vung Lian Mang Tu'n ...Read more ..\tZomi Khangthak aw Hunthak ah hanlungciamZomi Khangthak aw Hunthak ah hanlungciam ni. Ihginat lohnate kitelsiam aa, ihginatnate gawmtuah in ihpanmuntek pan Minam ading nasem ding hihangh. Kei bang kaginatloh zendan pen Cinpi aw...naginatlohnate tawmkhat honggen dih ...Read more ..\tMore in: Thului Thutak, Zolai Zopau Pu Zozam in SPDC MP sem ta ding maw?Zomi Khangthak aw Hunthak ah hanlungciam ni\tBang hangin Zomite in Khuado bawl ding iMinam kician leh picing a kingaihsunte pen, pupa ngeina leh tawndan kician nei te ahi hi. Tua ahih manin pupa ngeina leh tawndan a nei khawm milip pen minam khat ...Read more ..\tKhuado ThuKhuado pawi ih cih pen ih khua tek ah kumsial in anlaak khit ciang a kibawl ahihi. Pawi ih cih mahmah zong ei Zopau ciik hi lo a, Ka...Read more ..\tMore in: Pupa Ngeina & Biakna, Saptuam Nuntakzia, La kammal Zomi Encylopedia - Tedim Edition\tZomi, Zogam, Zopau\tZogam Leh Zomite Khantoh Nading\tBiakna leh Nampi Lungsim\tZogam - Chin State thu atom in\tBiakna Pawlpi Khenkhap: Minam kikhen\tKipumkhatna Thupomzia\tVillages in Tonzang & Cikha Townships\tPaunak thupil pawlkhat\tChin Vs Zomi cimtak theihnam ding hi lo\tTam a muthei pen in zong langkhat bek mu\tSiamsin Seminar III Vai Thu Pulakna\tCikha khuapi taangthu\tINTERVIEW | ITNA LEIBA - JK KAM\tZomi leh Zogam ling niahniah ta. Revolut\tZo lai in Kawl lai, Mang laite bang mahi\tBelhawm Le Niangtui\tZomi Vontawite Hanthotna!!!\tZomi Khangthak aw Hunthak ah hanlungciam\tPu Zozam in SPDC MP sem ta ding maw?\tThe People: Kuki/Chi...Свой сайт как раскрутить, дή..Common Language for ...No body will be agreed with this: "Zo covers the A...Khuado Pawi: Reflect...Kiching mah2 ei..sim thanop huai thei mah2 mok ei.Zomi Full-bright Sch...Aw lungdamhuai sii e. Hong ngaklah mah mah ung ei...Zomi Full-bright Sch...Dear Dr. Suan,\nPasian thupha nasanna hangin lungd...How Hakha became Chi...Why you foolish people always argue foolish thing,...Pute Pate Ki-uknaHibang thumanpha nong koih man in ka lungdam mahma...\nAnuai ah, na E-mail address ngelh in la, Join Now! kici na mek in.\nZomi Yahoo! Groups|Zomi Internat'nal Network\nMember lut theihna ding in, na min leh na address te a kicing in, zomi-owner@yahoogroups.com ah laikhak in.\tTamvei Kisim Penpen\nDahpa Khuang Minute Khat Nei Hileng!\nPu Zozam in SPDC MP sem ta ding maw?\nZomi Khangthak aw Hunthak ah hanlungciam ni\nZomi Vontawite Hanthotna!!!


url: =Apartment For Sale, Under S$ 700 K, in Macpherson / Potong Pasir | PropertyGuru Singapore\nNo Results of Apartment For Sale, Under S$ 700 K, in Macpherson / Potong Pasir.\nNo results for Apartment for sale in Singapore, S$ 700,000 Max., in Macpherson / Potong Pasir\nBuy Apartment Macpherson / Potong Pasir S$ 700,000 Max. Price\n6821 Other Properties For Sale